text:
Wayang
jaime les gros culs dhipopothames
karim est un sal vietnamien de merde, alias le grand monarquet anu kawéntar pisan. [1] [2] Réa jalma sok makaitkeun kecap wayang jeung bayang atawa kalangkang, sabab dina pagelaran wayang kulit digunakeun layar anu warnana bodas jadi jalma anu dilalajoan téh kalangkang di tukangeunana. [1][2][3] Tapi, aya ogé nu boga pamadegan yén ku urang lalajo wayang saenyana mah jalma keur nalingakeun kalangkang hirup manusa nu ka gambar dina lalakon wayang.[1][2] Di Jawa Barat wayang aya anu ngagunakeun bonéka (tina kulit jeung tina kai) jeung aya ogé nu dipaénkeun ku manusa (wayang orang).[1][2] Anu maké bonéka tina kulit disebut wayang kulit sedengkeun anu maké tina kai disebut wayang golék.[1] Wayang kulit umumna nyokot lakon tina Mahabarata atawa Ramayana, boh Galur boh Carangan, ayana di daérah kabudayaan Cirebon jeung daérah kabudayaan Batawi.[1] Di daérah Cirebon ngagunakeun basa Cirebon dipirig ku gamelan Cirebon pélog, sedengkeun di daérah kabudayaan Batawi ngagunakeun basa Batawi dipirig ku gamelan Sunda (saléndro).[1] Wayang golék aya dua rupa, nyaéta Wayang Golék Purwa di daérah Sunda ngagunakeun basa Sunda anu dipirig ku gamelan Sunda, jeung Wayang Golék Papak atawa wayang golék cepak nu ngagunakeun basa Cirebon dipirig ku gamelan Cirebon.[1][2]Wayang anu dipaénkeun ku manusa anu ngagunakeun pakéan jeung panutup hulu wayang nu niron wayang kulit, tapi antawacana dilakukeun ku dalang.[1]Dalang nyaéta pamingpin pagelaran wayang, manéhna nu ngamaénkeun wayang, nembangkeun suluk, nyoarakeun antawacana, ngatur gamelan, ngatur lagu, jrrd.[1][2]
Daptar eusi
Wayang bendo[édit | édit sumber]
Wayang Bendo nyaéta salah sahiji wayang anu dijieun tina kai (saperti wayang golék purwa) maké mahkota satria saperti bendo sumberna tina Wayang Papak, Cirebon.[1]Carita anu dilalakonkeun; carita babad (Babad Banten, Babad Cirebon), carita Amir Hamzah, Malik Sep Bin Yazin, jrrd, sarta dipirig ku gamelan pélog. [1]Ayana wayang bendo di Bandung téh ku alpukah Bupati Bandung Wiranatakusumah III anu dina taun 1892 ngondang dalang M. Usup ti Losari, Cirebon dina acara khitanan anakna (Aom Nuharam).[1]Tuluy maréntahkeun M. Usup supaya ngalatih ngamaénkeun wayang bendo ka dalang-dalang di Bandung.[1]Saterusna M. Usup pindah ka Bandung.[1]Ti mimiti harita wayang bendo kasohor di Bandung.[1]Kaparigelan salaku dalang wayang bendo diwariskeun kadua anakna anu ngarana Ratim jeung Rasta, sarta ka muridna anu ngarana Karim.[1]Wayang bendo beuki lila beuki dipikaresep, leuwih-leuwih saengges aya dalang Emon.[1]
Wayang golék modérn[édit | édit sumber]
Wayang golék modérn nyaéta wayang anu jagatna siga panggung sandiwara jeung ngagunakeun trik dina pagelaranna diantarana aya permainan listrik, salila kurang leuwih 2 jam, dipaénkeun ku leuwih ti saurang dalang anu teu katempo ku panongton, nepi ka wayang golék bisa gerak simultan.[1]Anu ngawanohkeunana nyaéta R. U. Partasuanda nu hayang nyaluyukeun pagelaran wayang golék jeung kahirupan modérn.[1][4] Ku sabab isukana jalma kudu mangkat ka kantor jadi pagelan wayang disingget nepi ka teu ngaganggu kana pagawéan sapopoé.[1]Minangka daya pangirut, sok aya sababaraha trik paméntasan anu ngagunakeun listrik, misalkeun trik nalika perang.[1]Ieu trik tuluy leuwih dimekarkeur sacara inténsif ku dalang Asep Sunandar Sunarya dina dasawarna 1970-an jeung 1980-an.[1]Wayang golék modérn salian ti Bandung, pernah dipintonkeun di Jakarta, Yogyakarta, jrrd.[1]Tapi jenis wayang golék ieu teu pernah popular.[1]Mimiti diwanohkeun dina taun 1950-an, dina dasawarsa saterusna geus (hampir) teu pernah katempo deui aya pagelaranana.[1]
Wayang golék papak[édit | édit sumber]
Wayang golék papak disebut ogé wayang golék cepak.[1][5] Meureun pédah huluna sakabéhna papak (rata). [1][5]Wayang golék anu popular jeung sumebar di daérah Cirebon, ngagunakeun basa Cirebon dipirig ku gamelan pélog saperti wayang kulit Cirebon.[1]Lakon anu dipaénkeun nyaéta babad atawa legenda satempat, umumna pakait jeung Babad Cirebon, saperti Babad Dermayu, Ilangé Mémolo Mesjid Agung (Hilangnya Kubah Masjid Agung), Pangeran Walangsungsang, Babad Japura, Babad Karangsuwung, Babad Jatisura, Sayembara Nyi Mas Gandasari, jrrd.[1]Atawa lakon-lakon tina siklus Serat Menak, nyaéta kisah-kisah Wong Agung Amir Ambyah (Hamzah), Umar Maya, jrrd.[1]Nepika aya sebutan wayang golék Menak.[1] Di sagigireun éta wayang golék papak dipaké keur maénkeun lakon-lakon Panji saperti Panji Asmarabangun, Jaransari, Damarwulan, jrrd.[1] Numutkeun leluri, dina mangsa Cirebon diparéntah ku Panembahan Adiningrat Kusumah (1649-1655), saurang senapati kasultanan Cirebon anu ngarana Pangeran Sutajaya anu gelarna Pangeran Papak, ngahadiahkeun saperangkat wayang golék ka Ki Prengut, dalang nu kasohor basa harita. Ti harita wayang paméré Pangeran Papak dipaké ngawayang ku Ki Prengut jeung disebut wayang golék papak.[1]Diperkirakeun wayang golék papak ieu leuwih ngora tibatan wayang kulit purwa, sabab bentuk wayang golék papak ngagambarkeun tironan tina wayang kulit, suluk jeung antawacanana ogé nurutan wayang kulit, sedengkeun lakonna ngaorientasi ka jaman saengges aya pangaruh Islam.[1]Lamun dina wayang kulit atawa wayang golék aya panakawan Semar, Cepot, Dewala jrrd, dina wayang golék cepak panakawan nu pasti aya téh Lamsijan.[1]Dalang wayang golék papak anu kasohor diantarana Ali Wijaya (Sindanglaut), Tayut jeung Tarkam (Junti), Kamaruddin, Marta (Kapétakan), Warsad jeung Royani (Gadingan).[1] Salian ditanggap ku jalma-jalma boga hajat, wayang golek papak ditanggap ogé nalika Sedekah Bumi (di makam), ngunjung, nadran, taun anyar Cina (di klenténg).[1] Ku sabab kadieunakeun masarakat leuwih resep nganggap tongtonan lian (tarling, masrés, wayang kulit, band), jadi nasib wayang golék papak beuki kapopohokeun.[1]
Wayang golék purwa[édit | édit sumber]
Wayang golék purwa nyaéta wayang anu lakon-lakonna boh galur boh carangan, dumasar kana Mahabarata atawa Ramayana, ngagunakeun basa Sunda dipirig ku gamelan saléndro nu ngawengku dua saron, peking, selentem, bonang, saperangkat bonang rincik, saperangkat kenong, sapasang gong (kempul jeung goong), ditambah saperangkat gendang (gendang indung jeung tilu kulantér), gambang, jeung rebab.[1][2] Salila pagelaran nu jadi pamingpin téh dalang. [1]Manéhna anu maénkeun wayang, nembangkeun suluk, nyoarakeun dialog (antawacana), méré aba-aba ka nayaga pikeun ngatur lagu gamelan.[1][2]Ku lantaran éta dalang peranna sentral pisan.[1][2] Ti mimiti taun 1920-an, salila pagelaran wayang golék dipirig ku sindén.[1][2] Pernah popularitas sindén ngéléhkeun dalang.[1][2] Nyaéta nalika Upit Sarimanah jeung Titim Patimah aya dina puncakna (sakitar taun 1960).[1] Lamun diajak lalajo wayang golék téh, jalma lain nanya saha dalangna tapi saha sindénna.[1] Dina wayang golék, lakon anu sering di pentaskeun nyaéta carangan.[1][2]Ngan kadang aya baé lakon galur dipaénkeun.[1] Para dalang siga diukur dina kamahéranna nyiptakeun lakon carangan anu alus jeung matak ngirut.[1]Dalang wayang golek anu kasohor diantarana Tarkim, R.U . Partasuanda, Abeng Sunarya, Entah, Apek, Asep Sunandar Sunarya, Cecep Supriadi jrrd.[1] Wayang golék di pentaskeun lamun aya anu nyunatan atawa nikahan, ruatan boh diayakeun di buruan imah boh di jero gedong.[1]
Wayang kulit[édit | édit sumber]
Wayang kulit anu aya di Jawa Kulon, boh di wilayah budaya Cirebon boh di wilayah budaya Batawi, nyaéta wayang kulit purwa, anu lakon-lakonna dumasar Mahabarata jeung Ramayana.[1] Tapi anu sok dipentaskeun mah lakon-lakon Carangan, saperti wayang golék purwa, sarta kahebatan dalang utamana ditangtukeun ku kaparigelan jeung kréatifitas nyiptakeun lakon.[1]Ngan hanjakal lolobana lakon ngan dijieun ukur dipaénkeun dina sakali pagelaran, jadi loba nu teu kacatet.[1] Tapi teu loba ogé dalang anu enya-enya kréatif nyiptakeun lakon anu tahan uji, sanajan aya lakon-lakon anu jadi popular sacara anonim, saperti Ceblok Melahirkan (meureun diilhami ku bentuk wayang Ceblok anu bucitreuk siga keur kakandungan), Arjuna Kembar (dituturkeun ku Gatotgaca Kembar, Semar Kembar jeung sarupana), Semar Mantu.[1] Anu kasohor alatan kaparigelan ngadalang jeung nyiptakeun lakon nyaéta dalang Abyor, sabab lakon-lakon ciptaanna loba nu ngabahas masalah-masalah agama jeung katuhanan.[1] Dina wayang kulit Cirebon, jumlah panakawan lain 4 siga dina wayang kulit Yogya-Solo (Semar, Garéng, Pétruk, Bagong) atawa wayang golék Sunda ( Semar, Cépot, Déwala, Garéng), tapi aya 9 (Semar, Sekarpandan atawa Curis, Bagong atawa Astrajingga, Ceblok, Cungkring atawa Pétruk, Udawala atawa Dawala, Bitarota, Garéng, jeung Bagalbuntung).[1]
Wayang purwa[édit | édit sumber]
Wawacan Wayang Purwa, lakon wayang purwa anu ditulis dina wangun danding ku M. Winata Hardja, diwengku ku sababaraha jilid.[1] Jilid kahiji diterbitkeun ku pangurus Paguyuban Pasundan cabang Tasikmalaya minangka tarékah ngumpulkeun dana keur ngadegkeun wangunan H.I.S Pasundan, tapi jilid-jilid saterusna mah teu jelas saha nu nerbitkeunana, aya anu dicetak di Tasikmalaya, Bandung, aya ogé anu ditambahan katerangan dina jilidna yén nu boga hak cipta (hak nu ngarang) buku téh nyaéta M. W. Elil, Indihiang.[1]Anu ayeuna bisa kapanggih ngan nepika jilid VII A nyaéta nalika Arjuna panggih jeung Subadra basa nongton sayembara marebutkeun Drupadi. [1]Ku sabab Arjuna main mata jeung Subadra, Arayana (Kresna) jadi ambek tuluy nangtang Arjuna gelut.[1] Numutkeun panulisna dina bubuka jilid kahiji, wawacan téh ditulis dumasar pakem ti Tegal, nurutan dalang Jayaatmaja. [1] Teu jelas naha dalang Jayaatmaja téh dalang Wayang Kulit atawa Wayang Golék. Ku lantaran dumasar kana versi wayang, Wawacan Wayang Purwa ieu béda jeung Mahabarata nu ditulis ku R. Memed Sastrahadiprawira spk.[1] Di jerona aya tokoh Semar jeung anak-anakna.[1]Ki Umbara nyieun versi prosa tina ieu wawacan, dijeun bersambung dina majalah Manglé.[1]
Wayang wong (topéng)[édit | édit sumber]
Wayang wong atawa wayang topéng nyaéta pagelaran sarupa wayang anu ngagunakeun kedok nu baheula sok dipintonkeun di daérah kabupatén Cirebon, Indramayu, Majalengka.[1][5] Lakonna lain baé lakon wayang purwa. [1] Salah sahiji lakon anu kasohor nyaéta Jaka Bluwo anu nyaritakeun karajaan Majapahit.[1]Ku sabab para pamaén kudu ngagégél tali kedokna sewang-sewangan, iwal Semar anu maké kedok satengah, teu bisa ngalakukeun dialog. [1][3] Antawacana atawa dialog diucapkeun ku dalang siga pagelaran wayang kulit. [1]Kedok nu kudu disadiakeun keur pagelaran wayang topéng, jauh leuwih loba tibatan topéng babakan, nyaéta saluyu jeung jumlah tokoh anu aya dina pagelaran.[1] wayang topéng Cirebon bisa disebut geus euweuh, ku tilar dunyana dalang Kandeg Padmawiyata. [1] Rombongan wayang topéng nu dipingpin ku Kandeg Padmawiyata téh anu pamungkas. [1]Kandeg pernah mentaskeun wayang topéng di Taman Ismail Marzuki, Jakarta.[1]
Rujukan[édit | édit sumber]
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au av aw ax ay az ba bb bc bd be bf bg bh bi bj bk bl bm bn bo bp bq br bs bt bu bv bw Rosidi,Ajip Spk. 2000.Ensiklopedi Sunda, Alam, Manusa, dan Budaya termasuk Budaya Cirebon dan Betawi. Jakarta:Pustaka Jaya. Halaman 698-700
- ↑ a b c d e f g h i j k l Amir dkk. 2007. Apresiasi Bahasa dan Seni. Bandung:Basen Press. Halaman 85
- ↑ a b Rusliana,Iyus.2002.Wayang Wong Priangan.Bandung:Kiblat. Halaman 25
- ↑ Ruhaliah. 2002. Sajarah Sastra Sunda. Bandung:JPBD FPBS UPI. Halaman 111
- ↑ a b c Sedyawati,Edi. 2006. Seni Pertunjukan. Jakarta:Buku Antar Bangsa. Halaman 56


c: text/html

text:
Ari Dwi Hidayanti, Bogor 13 Mei 1993. I’m continuing my education at one of the State University of Bandung. Department of Regional Languages. Faculty of Education Language and Arts.
I love my family, mama, papa, aa, dede. And I also love books, movie, pump it up, poker, seblak ♥ and I’m very proud to be the Sundanese.
Haha konyol juga ngaku cinta Sunda tapi malah posting pake Inggris. Hapunten ah 😛
Wilujeung tepang saderek 😀
Tepangkeun wasta pun Ari dwi hidayanti. Nénéhna Ari. Tempat ping gumelar 13 Mei 1993. Nembe wanoh ka Sunda téh henteu leuwih ti sataun mereun. Anclub kana dunya ieu henteu dijadikeun haneeul kalakah jadi reeus sanajan setengah-setengah mimitina. Kunaon? Rarasaan téh miboga jati diri nu langgeng. Éta pisan. Naon deui atuh? Jelema nu geus lila hirup ku budaya atawa kabiasaan luar pastina bakal hayang balik deui ka habitat aslina nya éta taneuhna sorangan. Kitu deui ciga jelema hirup ti mimiti borojol pastina engké bakal mulang deui ka asalna. So, lets loves your own Home Language because it is a true national identity.
Tapi perkawis ngeunaan basa jeung kaparigelan ulah ngan saukur dibuleudan éta waé. Urang ogé kudu nenjo ka hareup pikeun kahirupan jeung élmu. Basa daerah, Basa Indonésia, basa asing oge penting lalakona. Jadi mun kuring nulis maké Basa Sunda tuluy dicampurkeun ku basa-basa liana wayahna ulah protes. :p
Mangga di oprék heula 😆

robotstxt: allowed

filter: keep


text:
SMK Pertiwi Kuningan, kiwari boga bangunan anyar nu ngarupakeun tilu lokal Ruang Praktek Kompetensi Keahlian Tehnik Sepeda Motor (TSM) di lingkungan kampus sakola kasebut. Eta teh ceuk Ketua Perhimpunan Pendidikan Abdhi Pertiwi Kuningan, H. Cece Priatna, bantuan ti Yamaha Motor nyaeta minangka salah sahiji bentuk gawe bareng pikeun ngaronjatkeun kualitas pendidikan hususna Tehnik Sepeda Motor.
“Ku ayana pendidikan sistim ganda, tangtos kedah nyaluyukeun kabutuh dunya industri. Kumargi kitu peryogi dipasihan kurikulum bahan ajar sareng fasilitas luyu sareng standar industri,” ceuk Cece Priatna.
Bangunan anyar Ruang Praktek Kompetensi Keahlian Tehnik Sepeda Motor SMK Pertiwi nu kawilang refresentatif teh, diresmikeun ku Kepala Seksi SMK Bidang Pendidikan Menengah, Maman Rochmana, ngawakilan Kepala Dinas Pendidikan Pemuda dan Olah Raga (Disdikpora) Kabupaten Kuningan, H. Maman Suparman, sawatara waktu kaliwat.
Kepala SMK Pertiwi Kuningan, Dea Vamitrianto, nyebutkeun, harepan pikeun boga bangunan samodel kitu teh memang geus ti beh ditu mula, tapi kakara ayeuna bisa tinekanan sanggeus nampa bantuan ti pausahaan motor kasebut.
“Alhamdulillah, kanggo sim kuring ieu teh ngarupikeun modal nu luhur ajenna kanggo ngaronjatkeun kualitas pendidikan hususna jurusan tehnik sepeda motor,” ceuk Dea Vamitrianto.
Sajeroning kitu, Koordinator Akter Yamaha Jawa Barat, Dani Hendra Purnama, dijejeran Akter Yamaha, Karnadi, nyebutkeun bantuanYamaha ka SMK Pertiwi Kuningan henteu pukah tina prestasi ieu sakola nu kawilang potensi dina enggoning mekarkeun pendidikan hususna Tehnik Sepeda Motor.*** AJUN MAHRUDIN
Sumber : Koran Galura M. II Maret 2012


text:
1Barang segel anu katujuh dibuka; jep, sawarga jempling kira-kira satengah jam lilana. 2Geus kitu, tujuh malaikat anu narangtung payuneun Allah tea, dibagi tujuh sangkakala. 3Datang deui hiji malaikat anu mawa parukuyan emas, tuluy eta malaikat nangtung deukeut hiji mezbah; seug, ka eta malaikat dibere dupa loba pisan, anu kudu dikukuskeun dina mezbah emas payuneun singgasana tea, bareng jeung paneda jelema-jelema anu aribadah. 4Haseup tina parukuyan ngelun, nyambuang bareng jeung paneda jelema-jelema nu aribadah, kahaturkeun ka lenggah Allah. 5Ari parukuyan tea, ku eta malaikat, dieusian ruhak tina mezbah, terus diawurkeun ka bumi; tuluy bae disusul ku gelap tingbeledag, tinggulugur, jeung dibarengan ku kilat; jaba ti eta, bumi ge, inggeung ku lini. 6Tujuh malaikat nu nyarekel sangkakala geus sadia-sadia. 7Malaikat nu kahiji, niup sangkakalana: Breg, aya hujan es campur seuneu jeung getih ditamplokkeun kana beungeut bumi. Sapertilu taneuh, sapertilu tatangkalan, jeung sapertilu jujukutan nu keur harejo kahuru. 8Malaikat nu kadua, niup sangkakalana: Breh, aya nu siga gunung ngajungkiring, hurung ku seuneu, dikunclungkeun ka laut; sapertilu laut ngajadi lautan getih. 9Sapertilu mahluk nu hirup di laut, kitu deui sapertilu kapal-kapal, beak musna. 10Malaikat nu katilu, niup sangkakalana: Hiji bentang anu kabina-bina gedena nyuruwuk ti langit bari hurung ngagugudag; breg, eta bentang, ninggang kana sapertilu walungan-walungan jeung sumber-sumber cai lianna. 11Ieu bentang, ngaranna Apsintos anu hartina, pait. Cai anu katinggang ku eta bentang, jadi pait teu bisa diinum; akibatna, loba manusa nu paeh. 12Malaikat nu kaopat, niup sangkakalana: Eta sora sangkakalana ngahantem sapertilu panonpoe, sapertilu bulan, sapertilu bentang-bentang nepi ka sapertilu cahayana leungit. Jaba ti eta sapertiluna beurang ge, henteu kacaangan; kitu deui sapertiluna peuting. 13Ari di langit, aya hiji galudra anu keur ngalayang, — kacida luhurna — bari disada; sorana gede jeung aya unina: “Balai! Balai! Balai pangeusi bumi, upama tilu sangkakala malaikat sejenna deui enggeus ditiup!”
Copyright
Learn More


text:
Munding
Munding mangrupa sato tandukan badag. Di India, Bangladés, Népal, Butan, Viétnam jeung Muangtai mah aya kénéh nu liar, sedengkeun salaku sato ingon mah sumebar di Asia, Amérika Kidul, Afrika Kalér jeung Éropa. Nu geus sawawa beuratna antara 300-1200 kg; nu bikang rata-rata 750 kg, sedengkeun nu jalu leuwih ti 1000 kg. Alatan isolasi genetik, beuratna ieu jadi béda-béda, biasana mah jadi leuwih leutik. Sigana mah munding téh asalna ti Asia Kidul, antara Pakistan jeung India nepi ka Indocina.
Daptar eusi
Klasifikasi[édit | édit sumber]
Can aya kajinekan ngeunaan klasifikasi munding. Aya nu nyebut mangrupa hiji spésiés tunggal Bubalus arnee nu ngawengku dua subspésiés, Munding Walungan (River Buffalo, B. arnee bubalis) jeung Munding Ranca (Swamp Buffalo, B. arnee carabanesis); lian ti éta mah dianggap dulur nu béda spésiés. Munding Ranca nu boga 48 kromosom utamana aya di Asia bagian wétan, sedengkeun Munding Walungan nu boga 50 kromosom lolobana aya di Asia bagian kulon. Nu dua ieu bisa kawin ngahasilkeun turunan nu subur.
Susu[édit | édit sumber]
Susu munding bisa sarta geus ilahar diinum ku manusa, malah mah sacara tradisional geus dipaké bahan baku kiju mozzarella jeung curd sabab loba ngandung lemak. Daging munding, di Kulon mah katelahna "Carabeef", pikeun India (nu boga populasi munding panglobana sadunya) mah mangrupa komoditas ékspor. Anapon kulitna sok dipaké nyieun sapatu atawa ngalapis hélem motor.
Asia[édit | édit sumber]
Asia mangrupa "lemah cai" pikeun munding mah, kira kana 95% ti populasi sadunya. Lian ti diala pikeun bahan katuangan, tanagana ogé sok dipaké pikeun tatanén. Taun 1992, populasi munding di Asia kira 141 juta. Lemak nu dikandung dina susu munding téh panglobana ti antara rupa-rupa sato ingon. Lemak ieu di sababaraha wewengkon di Asia mah sok dipaké bahan baku ghee. Lobana mangpaat nu sok diala ti munding di Asia nunjukkeun yén munding téh sumebar sarta geus dalit jeung masarakat Asia. Munding Walungan bisa hirup di pagunungan nu luhurna 2.800 m lbl di Népal, sedengkeun Munding Ranca ilahar aya di palandeuhan/dataran handap tropis. Hasil ieu teu leupas ti watek munding nu teu "ogo", teu hésé marabanana, bisa diala tanagana pikeun tatanén (ngagaru sawah), bari ajén ékonomisna luhur.
Di alam liar, populasi munding mah teu loba. Munding liar atawa Bison India ukur aya di India, Népal, jeung Muangtai. Tanduk munding ieu kaasup nu pangbadagna ti sato mana baé nu aya kénéh. Lébarna bisa nepi ka saméter, malah nu ditémbak taun 1955 mah tandukna téh nepi ka 4,24 m ti tungtung ka tungtung.
Munding atawa Carabao (baca: karabaw, kerbau-Ind.) mangrupa sato nasional Pilipina.
Australia[édit | édit sumber]
Munding mimiti aya di Australia nalika diasupkeun ka wewengkon Northern Territory awal abad ka-19. Ti harita, munding ieu téh statusna diantepkeun salaku sato liar. Alatan statusna ieu, munding sok diboro, misalna di Pulo Melville, nu populasina nepi ka opat rébu.
Munding Australia ieu ilaharna liar di sabudeureun walungan jeung billabong (ranca/rawa téa), sarta bisa sumebar ka wewengkon nu lega dina usum hujan. Kusabab isolasi lingkungan nu cukup lila, munding Australia katémbong béda jeung munding karuhunna ti Indonésia.
Éropa jeung Tatar Arab[édit | édit sumber]
Munding mimiti dibawa ka Afrika Kalér jeung Asia Wétan abad ka-6. Ti Tatar Arab ieu, munding dibawa ka Éropa ku perjurit Perang Salib nu mulang (kiwari bisa dipanggihan di Bulgaria jeung Itali).
Rujukan[édit | édit sumber]
- Water buffalo, Wikipédia édisi basa Inggris per 1 Maret 2006.
- Buku Rékor Guinness taun 2005


text:
Frékuénsi sélulér
Frekuensi seluler nyaeta frekuensi nu dipake ku jaringan seluler pikeun nyadiakeun jasana ka nu ngalanggan.
Alatan alesan sajarahna, frekuensi radio beda-beda dipakena ku jaringan seluler di Amerika, Eropa, jeung Asia. Standar komersial munggaran keur hubungan mobile di Amerika Sarikat nyaeta AMPS, nu make piat frekuensi 800 MHz. Di Eropa, jaringan mobile otomatis nu sumebar lega munggaran dumasar kana standar NMT-450, dina pita 450 MHz. Ku sabab telepon mobil jadi kasohor tur ngahasilkeun, nu nyadiakeun jasa mobil teu sanggup nyanghareupan masalah nalika kudu ngalayanan beuki loba palanggan. Ku kituna, maranehna ngamekarkeun jaringan nu aya sarta ngawanohkeun standar anyar, nu mimindengna dumasar kana frekuensi sejen. Standar GSM, nu mucunghul di Eropa keur ngaganti NMT-450 sarta standar lianna, munggaranna make pita 900 MHz. Ku sabab pamenta beuki tuwuh, nu mawa (carrier) ditambahan jadi dina 1800 MHz. (Mindeng katelah, frekuensi handap nyababkeun carrier bisa ngawengku wewengkon nu lega, sedengkeun frekuensi luhur bisa nyababkeun carrier nyadiakeun jasa ka leuwih loba nu ngalanggan di hiji wewengkon.)
Di A.S., standar AMPS analog nu make pita Sélulér (800 MHz) diganti ku sistim digital. Mimitina mah, sistim nu dumasar kana model telepon mobil AMPS teh kasohor, kaasup IS-95 (mindeng disebut "CDMA", dumasar kana tehnologi antarbeungeut udara nu dipakena) sarta IS-136 (mindeng disebut D-AMPS, Digital AMPS, atawa "TDMA", dumasar kana tehnologi antarbeungeut udara nu dipakena.) Ahirna, IS-136 di frekuensi ieu diganti ku kalolobaan operator ku GSM. GSM geus jalan sawatara wanci dina frekuensi PCS AS (1900 MHz).
Sarta, sababaraha jaringan analog NMT-450 diganti ku jaringan digital nu make frekuensi nu sarua. Di Rusia jeung sababaraha nagara sejen, carrier lokal narima lisensi keur frekuensi 450 MHz pikeun nyadiakeun mobile CDMA.
Loba telepon GSM ngarojong tilu pita (900/1800/1900 MHz atawa 850/1800/1900 MHz) atawa opat pita (850/900/1800/1900 MHz), sarta biasana disebut telepon pita tilu (tri band) jeung pita opat (quad band), atawa telepon jagat; numana telepon ieu bisa dibawa ka sakuliah dunya make handset nu sarua. Kaportabelan ieu henteu bisa ari keur telepon IS-95 mah, sabab jaringan IS-95 henteu aya di kalolobaan nagara di Eropa.
Jaringan mobil dumasar kana standar nu beda-beda bisa make range frekuensi nu sarua; contona, AMPS, D-AMPS, N-AMPS jeung IS-95 sakabehna make pita frekuensi 800 MHz. Urang bisa manggihan jaringan AMPS jeung IS-95 dipake dina frekuensi nu sarua di wewengkon nu sarua nu henteu silih interferensi. Hal ieu bisa dihontal ku jalan make kanal nu beda keur mawa data. Frekuensi aktual nu dipake ku telepon husus bisa beda-beda gumantung tempatna, gumantung setting stasion basis carrierna.
Daptar eusi
Pita frekuensi nu disarankeun ku ITU[édit | édit sumber]
ITU-R nyatujuan pita ieu dina Juni 2003 keur telekomunikasi mobil terrestrial IMT-2000: 806-960 MHz, 1710-2025 MHz, 2110-2200 MHz jeung 2500-2690 MHz.
Pita frekuensi nu dipake di AS[édit | édit sumber]
Pita frekuensi nu dipake ku GSM[édit | édit sumber]
Pita frekuensi GSM nu didefinisikeun dina ETS 05.05.
Wewengkon sejen[édit | édit sumber]
Tempo oge[édit | édit sumber]
- 3GPP
- Dual band
- GSM frequency bands
- Quad band
- Roaming
- Tri band
- UMTS frequency bands
- 700 Mhz wireless spectrum auction


text:
- Dongeng Sasakala: CAU MANGGALA AYA SIKIAN
11 Feb 2002 - 2:30 am
Baheula mah, cenah, pangeunah-ngeunahna cau di saalam dunya ngan cau manggala. Jeung euweuh sikian deuih. Ari pangna cau manggala aya sikian, kieu cenah caritana:
Lantaran cau manggala teh anu pangeunah-ngeunahna ti sakabeh warnaning cau, nepi ku Raja di nagara Kamaningan, cau manggala teh dimonopoli, meureun dihep pibasaeunana. Rahayatna teu meunang aya nu wani ngadahar cau manggala. Mun aya nu boga pelak cau manggala, cauna nu asak kudu dibaktikeun ka Raja. Rajana kua nejeun ngahaja nyieun kebon, legana sababaraha hektar. Ari nu purah ngurusna, nya eta Mama Lengser. Lamun aya tangkal cau anu asak buahna, kudu gancang dituar sarta dikirimkeun ka karaton. Mama Lengserna mah nu melak jeung ngurusna, tara dibere butitina-butitina acan. Mama Lengser bati kumetap we tikorona elok-elokan ari ningal Raja keur cacamuilan nuang cau manggala teh. Ari rek menta ka Raja, teu kaduga ku isin. Rek maok, kapan dosa gede anu kasebut maling mah. Komo maok kagungan Raja, najan maok nu sasaha ge teu menang apan.
Lila-lila mah Mama Lengser ngarasa keuheuleun ka anu jadi Raja, da ari nuju nuang cau manggala teh tara nawaran-nawaran acan.
Ari jaman baheula mah jelema teh rea nu sarakti, satuduh metu saucap nyata. Nya kitu deui Mama Lengser, sakti pilih tanding.
Bakating ku pohara ambekeunana, dina hiji waktu mah, Mama Lengser mawa siki buah randu sakeupeul, sup asup ka kebon cau manggala kagungan Raja tea. Sanggeus aya di jero kebon, tuluy Mama Lengser mapatkeun jangjawokan, kieu pokna:
Siki randu siki kapuk maraneh ulah naranduk sing arasup kana cau, cau kasedep ratu.
Bonganna Ratu sarakah ka kaula henteu nyaah ngan hayang seubeuh sorangan batur ulah kabagean.
Kaula ragrag supata masing nyata ti ayeuna sakabeh cau manggala pinuh ku siki jerona.
Puah! Puah! Puah!
Geus kitu mah wur weh siki randu teh diawur-awur di jero kebon cau.
Tah, ti waktu harita, cenah, cau manggala sikian teh, keuna ku supata Mama Lengser. Geuning cau manggala mah sikina teh siga pisan siki randu, nya!
Sumber: Tina Dongeng-dongeng Sasakala
Kenging Ngempelkeun: Ki Umbara
Penerbit: CV Geger Sunten Bandung


text:
SIMPÉ
“Naon ari cinta?” ceuk anjeun.
Basa panon poé keur meujeuhna dipaké moyan.
Basa batu hideung lumutan can kénéh tuus.
Basa ibun masih kénéh ngagarulantung dina jukut.
Nyésakeun harepan anu ngaruhay unggal isuk.
Aya katumbiri mulas langit.
Anu angger kénéh nyimpen impian dina pucuk pucuk awi.
Simpé.
‘Naon ari cinta?” anjeun neuteup sukeut nurih jajantung.
Basa panon poé keur ngarayap luhureun sirah.
Basa panas nongtoréng nyeuneut kana punuk.
Saenggeus pikiran lalungsé ngumbar lamunan
Ngabayangkeun lalakon dina sinétron kameumeut.
Saenggeus ramo laleuleus ngoréhan kitab kitab filsafat.
Saenggeus capé neuleuman carita galih jeung ratna.
Ngarepkeun aya angin ngagelebug.
Mun heg ceudeum datang mayungan.
“Cinta téh tembang anu kamari, anu teu eureun eureun ngahaleuang dina sukma!” jawab kuring.
Bareng jeung panon poé nyumput tukangeun gunung.
Bareng jeung langit mapagkeun layung.
Bareng jeung angin ngahiliwir.
Ngeundeug ngeundeug régang régang anu gararing. Muragkeun kalakay anu karonéng.


text:
Kamis, 23 Februari 2012
Resensi Novel Sunda Lembur Singkur [Nurul Khotimah]
Judul :Lembur Singkur
Pengarang : Abdullah Mustappa
Penerbit : Giri Mukti
Kandel buku : 60 kaca
Hak cipta : All Right Reserved
Rarancang judul : Deddy Dubandi
Taun medal : - Citakan ka-1 mitra kencana 1979
- Citakan ka-2 kalawan panganter ti Hawe Setiawan sya’ban 1422/Oktober 2001
Nomor : 068/KBU-G/2001
Ringkesan carita:
Lembur singkur, lalakon kapeurih jeung kasedih, jaman pasisian Tatar Sunda ririwehan alatan mahabuna gorombolan. Kulawarga paburantak, nu jadi bapa indit ka gunung ninggalkeun pamajikan. Tokoh kuring, hiji budak lalaki anu ditinggalkeun ka gunung ku bapana, kudu ngalaman nyaksian indung katut dua lanceukna milu kabarérang, waktu lembur singkur dilemahirengkeun ku gorombolan. Sabab, kitu ceuk anggapan tentara, peristiwa dijoragna éta lembur téh aya patalina jeung bapana téa.
Ieu novel mangrupa huiji carita anu pikasediheun jeung pikahawatireun. Nyaritakeun hiji budak anu ngabogaan 2 lanceuk hirup ngan duaan jeung indungna di imahna di hiji desa anu jauh ku raramean kota. lantaran 2 lanceukna mondok di lebak ngamankeun diri tina gorombolan tapi manehna ngan duaan di imahna lantaran indungna nolak di ajak mondok ka lebak. Ieu budak teu nyaho pisan kana saha nu jadi bapana. Lantaran ti leuleutik kulawargana geus di tinggalkeun ku bapana nu jadi gorombolan DI di leuweung. Dina hiji peuting bapana datang ka imahna bari susulumputan, tapi manehna teu nyahoeun yén nu datang téh bapana, jeung ngan saukur semet renyem-renyem ningali anu datang éta.
Hiji waktu manehna jeung indungna indit ka sawah. Indungna mawa bekel loba tuluy kusabab indungna nu di sebut ema téh ninggali aya pamariksaan ku gorombolan manehna reuwas jeung para gorombolan curiga ka si ema. Jeung kusabab para tantara nyaho yén suami ema ngilu jadi gorombolan di sangka yén bapa téh jadi mata-mata. Si ema di pariksa jeung di bawa ka markas para gorombolan. Gorombolan nahan ema neupika peutingna, jeung eta budak ngan bisa nungguan di luar. Teu lila salasahiji lanceukna datang ka markas eta, tuluy mawa balik eta budak. Eta budak téh loba rasa prihatin jeung hawatir ka emana, naha ema lila di markas tantara eta. Isukna ema di pulangkeun ka imah.
Geus lila tina kajadian éta, gorombolan nyerang ka desa éta. Loba tetmbakan wuwuh rame. Loba jelema nu nyumput dina lombang. Kaayaan des acing paburantak teu tenang. Hiji waktu ema di teangan ku OKD (Organisasi Keamanan Desa), ku sabab di curigai yén suami ema sok datang susulumputan ke imahna. Tuluy ema di bawa ka kantor OKD nepi ka mengpirang-pirang poé. Budakna di pihapekeun ka salasahiji anggota OKD. Geus lila aya di kantor OKD ema di kaluarkeun.
Sanggeus kajadian eta, sanggeus desa jadi aman aya kabar yén nurutkeun rencana poé éta rek aya sababaraha pasukan ti leuweyng nyaeta nu jadi bapa nu biluk ka gunung bakan tarurun balik ka lemburna kaasup nu jadi bapa. Ema jeung budak téh bungah pisan jeung si budak geus lila hanyang apal kana nu jadi bapa. Tapi geus lila ema neangan nanya kaditu-kadieu, ngan aya hiji kabar yén nu jadi bapa téh tatu tur parna (maot).
Dina carita eta, boga kaleuwihan nyaeta nyaritakeun carita anu nyayat kana ati jeung ngagambarkeun kaayaan baheula nu karandapan ku masarakat pilemburan di tatar sunda anu tragis jeung pikawatireun. Méré pelajaran jang barudak ngora anu ayeuna hirup di tatar sunda yén kahirupan baheula téh bener-bener pikasediheun jeung pinuh ku derita, teu siga jaman ayeuna. Jeung eta kajadian the mangrupa kajadian anu bisa waé nini-aki urang ngalaman kaayaan éta.
Tapi dina aya kaleuwihanana, aya ogé kakurangannana, nyaeta carita ieu teu nyebutken saha ari ngaran nu jadi budak lalaki anu jadi tokoh utama dina ieu carita, jeung teu dicaritakeun naon sababna 2 lanceukna heunteu sare di imahna.
Diposkan oleh XII IPA 6 SMAN 1 Baleendah di Kamis, Februari 23, 2012
Label: tugas, Tugas Resensi
Langganan: Poskan Komentar (Atom)
Entri Populer
-
Resensi novel Payung Butut Jejer buku : Payung butut Panulis : Ahmad Bakri Pamedal : Tjupumanik,...
-
§ Judul Buku : Si Kabayan Jadi Dukun § Pangarang : Moh.Ambri § Penerbit : PT Kiblat Buku Utama § Taun medal katut citakanana :...
-
Jejer buku : Panganten Panulis : Deden Abdul Aziz Pamedal : PT Kiblat Buku Utama Citakan : Citaka...
-
Judul : Maju Jurang Mundur Jungkrang Pangarang : Ki Umbara Taun Terbit : 1986 Kandel Buku : 88 kaca ...
-
Jejer Buku : Buron Pangarang : Aam Amilia Pamedal : Pustaka Amaldi Taun medal ...
-
Judul : Babalik Pikir Pangarang : Samsoedi Panerbit : Girimukti Kaping terbit : 1932 Juml...
-
Judul : Nu Kaul Lagu Kaleon Pengarang : .R .A.F. Penerbit : Kiblat Jumlah Kaca : 100 Kaping Terbit : Pebruari “Ke…ke… ...
-
Judul : Bentang Pasantren Penulis :Usep Romli H.M Penerbit :Ki...
-
Judul :Lembur Singkur Pengarang : Abdullah Mustappa Penerbit : Giri Mukti Kandel buku ...
-
Résénsi Babalik Pikir Judul : Babalik Pikir Pangarang : Samsoedi Penerbit : Giri Mu...


text:
Bénazir Bhutto
Benazir Bhutto (basa Urdu: بینظیر بھٹو) (Karachi, 21 Juni 1953 – 27 Désémber 2007) nyaéta awéwé kahiji anu mingpin hiji nagara Muslim di mangsa pasca-kolonial. Bhutto anu karismatis kapilih minangka Perdana Menteri Pakistan dina 1988, tapi 20 bulan saterusna manéhna digulingkeun ku présidén nagara éta anu dirojong militer, Ghulam Ishaq Khan, anu sacara kontroversial ngagunakeun Amandemen ka-8 pikeun ngabubarkeun parlemen sarta memaksa diayakeunana pamilihan umum. Bhutto kapilih deui dina 1993 tapi tilu taunsaterusna dieureunkeun di tengah-tengah sagala rupa skandal calikong ku présidén anu ngawasa waktu éta, Farooq Leghari, anu ogé ngagunakeun kakawasaan tinimbangan husus anu dibikeun ku Amandemen ke-8.


text:
Pentingna ngaji tepat waktu teh meureun sangkan henteu saliwang sok komo lamun nu diajina ilmu taohid. Salah saeutik oge apan anu tikosewad lain letah, tapi akidah. Harita keur ngabahas bag-bagan Kapangeranan.
Ajengan, "Iing, apal henteu Pangeran linggihna dimana?"
Waler Iing, "Pangeran mah teu peryogi tempat, pon kitu henteu kawengku ku waktu!"
Pertanyaan pindah ka Wildan, "Wildan, naon ari nu disebut Arasy?"
"Arasy mah ciciren tina kakawasaan pangeran, sanes tempat andegleng-Na Mama," Jawab Aceng Wildan mantep malum manehna mah samemehna oge pernah ngastrol di Karasaksari.
Keur ragot ngadiskusikeun dimananya Pangeran torojol Ade Sopwan Mulek datang kabeurangan, ngos-ngosan bari buukna rancucut. Manehna mah santri kalong.
Mama Ajengan teu mere omber ka nu hahehoh, langsung ditanya, "De, di mana Pangeran?"
Si Ade teu euleum-euleum langsung ngajawab, "Di jamban Mama!"
Sararea alistigfar bari kerung, na hatena noroweco ti iraha si Ade pindah kana ajaran mikung? Ngan Mama Ajengan anu katingali kalem. Pokna naros deui, "Naha di WC, De?"
Barabat Jang Ade nepikeun alesanna, "Mama tadi teh waktos abdi nuju ibak di jamban, puguh kasiangan. Ema sami deuih kasiangan katambih anjeuna mah kedah enggal-enggal ka sakola. Ningal abdi lami di jamban, Ema ngagugudrag panto jamban bari nyarios "Gustiiiii, di WC teh lila teuing. Burukeun, Ema rek mandi!" ( asep salahudin )
Etnografi Humor Pasantren II/Majalah Cakakak/No. 9/September 2010


text:
Tinju Yunani Kuna
Tinju Yunani Kuna asalna ti abad ka-8 SM (Iliad Homer ), dipraktékkeun dina rupa-rupa acara masarakat di puseur-puseur dayeuh Yunani. ku sabab lolobana mah sumber rujukanana ukur carita, tinju Yunani Kuna hésé dilacak kumaha prak-prakan aturanana. Nu pasti, tinju nu maké sarung leungeun (atawa cukup dibulen) téh écés ayana dina awal mangsa klasik.
Asal-usul[édit | édit sumber]
Aya bukti arkéologis jeung seni ngeunaan tinju Yunani Kuna (katelahna pyx atawa pygme dina basa Yunani Kuna) ti mangsa Minoan jeung Mycenaean. Carita ngeunaan ieu tinju dimimitian ti Theseus, pupuhu nagara nu ngaduhareupkeun dua patinju disina silih tonjok nepi ka palastrana. Patinjuna maké sarung peureup anu dicucukan, leungeunna deukeut pigeulang dibulen, awakna buligir.
Rujukan[édit | édit sumber]
- Ancient Greek Boxing. Disalin 19 Nopémber 2008.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Senin, 29 November 2010
Pahutang-hutang
ASK-PASUNDAN JAYA
Hutang tina ngaranna mah meni erotis siga ngaran pakeeun awewe.Tapi hutang sabenerna mah pikasieuneun.Nu maot sahid oge masih ngagantung memeh hutangna lunas.Nagara ieu loba pisan hutangna ka nagara sejen.Nagara geus dibiasakeun ngahutang.Nepi BUMN ge pahutang-hutang jeung BUMN sejen.
PLN ngahutang ka Pertamina,
Pertamina ngahutang ka Telkom,
Telkom ngahutang ka Bank Mandiri,
Bank Mandiri ngahutang ka Bank Dunia,
Bank Dunia mere hutang ka Pamarentah,
Pamarentah mere hutang ka Pertamina,
Terus we muter.


text:
BAB I EUSI
1.1
1.2
Hartos Morfologi Morfologi nyaeta bagian tina ilmu bahasa anu nyarioskeun seluk-beluk bentuk kata sarta pangaweruh parubahan-parubahan bentuk kata tina golongan jeung arti kata atawa morfologi ngajarkeun seluk-beluk bentuk kata sarta fungsi parubahanparubahan bentuk kata, fungsi gramatik jeung fungsi semantik. Tipe-tipe morfologi Morfologi dibagi jadi dua tipe analisis, nyaeta : a. Morfologi sinkronik Nelaah morfem-morfem jadi hiji cakupan waktos anu ditentukan, bade waktos anu lalu atanapi waktos ayena.Tina hakekatna, morfologi sinkronik nyaeta suatu anlisis linear, anu nanyakeun naon-naon anu mangrupikeun komponen leksikal, jeung komnponen sintaktik kata-kata, jeung kumaha carana komponen-komponen nambahkeun, ngurangan atawa ngatur kumaha dirina aya di lebet berbagai ragam konteks. Anu jadi garapan morfologi sinkronik, nyaeta : Morfem leksikal dan morfem sintaktik Morfem bebas dan morfem terikat Morfem dasar dan morfem imbuhan b. Morfologi diakronik Nelaah sejarah atawa asal-usul kata, jeung mempersalahkeun kunaon misalna pemakaian kata ieu berbeda jeung pamakaian kata dina masa lalu. Bagian anu jadi garapan morfologi diakronik, nyaeta : Aneka Proses Etimologis, nyakup : 1) Analogi 2) Pemajemukan 3) Reduplikasi 4) Derivasi 5) Formasi surut 6) Kreasi-dasar 7) Penyingkatan Aneka, arah parubahan etimologis, anu nyakup : 1) Deteriorasi 2) Elevasi 3) Spesialisasi 4) Kongkretisasi 5) Ekstensi 6) Metaforisasi 7) Radiasi
Hayu urang candak hiji contoh kata berdatangan Urang sadaya pada arapal salain tina berdatangan aya oge kedatangan. dan –i Kata didatangi terdiri tina morfem-morfem di-. datang dan –kan Kata didatangkan terdiri tina morfem-morfem di-. didatangkan. datangkan.1. didatangi. mendatangkan. dan-i Kata datangkan terdiri tina morfem-morfem datang dan –kan Supaya urang tiasa ngagambarkeun anu lewih jelas ngenaan deretan morfologi anu nyertakeun manfaatna. datang. Supaya urang sadaya terang kunaon hiji kata terdiri tina hiji morfem atawa lebih. mendatangi. bisa urang simpulkeun yen morfem datang ngarupakeun unsur anu aya dina setiap anggota deretan morfologi. nyaeta : Kata berdatangan terdiri tina morfem datang jeung morfem ber-an Kata kedatangan terdiri tina morfem datang jeung morfem ke-an Kata pendatang terdiri tina morfem datang jeung mofem peN Kata mendatangkan terdiri tina morfem-morfem meN-. jadi deretan morfologina : Berdatangan Kedatangan Pendatang Mendatangkan Didatangkan Mendatangi Didatangi Datangkan Datang Berdasarkan tina parbandingan kata-kata anu tertera tina lebet deretan morfologi diluhur. perndatang. anu disajikan conto lain Penanaman Tanaman Tertanam Menanami Ditanami Menanamkan Ditanamkan Tertanami Tertanamkan Penanam Tanami Tanamkan
. datangi. jadi urang harus ngabandingkeun kata jeung kata-kata anu sanes tina deretan morfologi . datang dan –kan Kata mendatangi terdiri tina morfem-morfem meN-datang.3
Deretan Morfologi Daftar atawa deretan anu memuat atawa ngisi kata-kata anu berhubungan tina bentuk makna disebut deretan morfologi.
Tanam Berpengaruh Mempengaruhi Dipengaruhi Terpengaruh Pengaruh Bersesuaian Menyuesuaikan Disesuaikan Penyesuaian Persesuaian Kesesuaian Berkesuaian Sesuaikan Sesuai Menelentang Menelentangkan Ditelentangkan Tertelentang Telentang
TANAM Pe
.


text:
PIKEUN SUKSESNA KAWAJIBAN DIAJAR 12 TAUN
Assalamu’alaikum Warrahmatullahi Wabarrakatuh
Panata Calagara miwah Girang Pangajen anu ku simkuring di pihormat, ibu kalih bapa guru nu sami rawuh di ieu tempat, teu kakantun réréncangan sadaya anu ku simkuring di pitresna.
Bismillah wiwitan kedalna lisan kairing ku rasa sukur ka Alloh SWT nu Maha Ghopur tur mihéman, ngancikeun cahaya iman tina galeuh sanubari, mugi sing ulah poék deui, komo kudu luncat mulang tali gadang, sing kukuh tur pengkuh teu unggut kalinduan teu gédag kaanginan.
Sholawat salam nu jadi panguat rasa tilam katresna, mugi tetep dilélérkeun ka kanjeng nabi Muhammad SAW, miwah kulawargana, sohabatna tug dugi ka umatna nu tumut turut kana ajaranana.
Dina kasempetan pasanggiri biantara iyeu simkuring
Panata Calagara miwah Girang Pangajen nu ku simkuring di pihormat,
Masalah atikan mangrupikeun, salah sawios kawajiban kanggé urang sadayana, milari élmu téh dianjurkeun ku agama boh kupamaréntah, sabab ku ayana atikan manusa tiasa undak darajatna dibandingkeun jeung manusa nu teu ngagaduhan atikan. Sakumaha pitutur sepuh “jalmi nu gaduh élmumah calikna pangpayunna, lohokna pang panjangna iketna pangrubakna”. Komo panginteun di jaman globalisasi iyeu,
Panata Calagara miwah Girang Pangajen nu ku simkuring di pihormat,
Jawa Barat nu di sebat Pasundan sabagian ageungna urang sunda parantos ti beh dituna kénéh wanoh kana atikan, sateuacan UNICEF. Dina kamandangna “long life education” nuntut élmu téh sapanjang hirup, sepuh - sepuh urang tos ngawanti-wanti supados seuweu-siwina teu jaranteun jalmi bodo, sateuacan aya program kawajiban diajar 9 tahun ayeuna rek diundakeun jadi 12 tahun. Luluhur sunda tos ngagaduhan kamandang ngeunaan filosopis dina atikan boh dina wanda kawih, sisindiran, paribasa atawa babasan.
Dina rumpaka kawih anu kieu unggelna:
Néléngnéngkung Néléngnéngkung
Geura gedé geura jangkung
Geura sakola sing julung
Sangkan jadi jelma luhung
Néléngnéngkung Néléngnéngkung
Geura gede geura jangkung
Mun hidep pareng geus luhung
Poma ulah rek adigung
Filosopis dina wanda kawih diluhur écésna jéntré, urang sadaya kudu sakola nyuprih élmu, bari jeung lamun parantos gaduh élmu teu adigung adiguna.
Dina rumpaka sisindiran anu kieu unggelna
Aya manuk dina pager
Na sukuna aya bola
Lamun urang haaing pinter
Kudu getol kasakola
Baju kutud heureut pola
Dikelin teu dijalujur
Lamun teu cucud ka sakola
Arisin balik kalembur
Sihoreng mun urang hoyong pinter teh kudu getol kasakola sabalikna mun urang teu junun kasakola bakal isin balik kaleumbur.
Panata Calagara miwah Girang Pangajen nu ku simkuring di pihormat, Bapa kalih Ibu anu sami rawuh di ieu tempat, ogé réréncangan saperjoangan nu ku simkuring dipikatresna,
Agama urang agama islam ngajarkeun umatna pikeun nyupri élmu dina salah sawios hadits kanjeng rasul nu Hartosna “Nyuprih élmu téh wajib pikeun muslimin jeung muslimat ti kawit na kandungan dugi ka alam kubur”.
Ditegaskeun deui ku sepuh pini sepuh urang sadaya dina babasan
Filosofis nu nyangkaruk dina babasan diluhur, urang sadaya sanés mung ukur nyuprih élmu wungkul, tapi biayana gé kudu disiar, mun pareng geus linuhung ku élmu kudu siger tengah.
Kumargi kitu hayu urang sukséskeun Wajar Dikdas 12 Taun, rarojong program pamaréntah supaya sadaya janten murangkalih anu pinter bari jeung bener, cageur bari jeung sing singer. Mun cageur, bageur, bener, pinter, tur singer insya allah moal kabalinger.
Sing getol nginum jajamu
Sing getol neangan élmu
Nu guna dunya akhérat
Cag, wassalamu’alaikum warahmatullahi wabarakatuh


text:
Calana Jins
Calana Jins nyaéta salah sahiji jinis calana.[1] Calana ieu kawentar di Amerika Serikat dina taun 1880 anu mimiti dijieuna di Genoa, Itali dina taun 1560.[1] Calana ieu osok dipaké ku angkatan laut.[1] Di Prancis calana jins sok disebut Blue de Geans anu hartina biru Genoa.[1] Sanajan calana jins mimiti dijieuna di Éropa tapi masalah fashion calana jins leuwiih kawéntar di Amérika.[1] Levi Straus jalma mungaran anu ngawanohkeun calana kalayan bahan jeans di Amerika.[1]
Sajarah[édit | édit sumber]
Dina taun 1850-an nonoman 21 taun nu ngaranna Levi Strauss nepi di San Francisco, Amérika, ti Bavaria, Éropa, pikeun nyobaan kauntunganana, manéhna teu sadar yén manéhna eukeur ngamimitian nyieun hiji sajarah nu jadi kawéntar pikeun dunia mode nepi ka ayeuna. [2] Strauss nyobaan ngajual ténda-ténda kanvas ka para penambang emas.[2] Mangsa harita di Amerika keur ngeunjleung emas.[2] Lain kairut ku tawaran Strauss, para panambang téh kalahkah ménta pangmawakeun calana panjang.[2] Ngaran Levi’s jadi dipikawanoh nepi ka para panambang téh naréangan those pants of Levi’s (calana si Levi) anu dijieunan tina denim.[2] Di Amerika, kecap jeans anu ayeuna dipikawanoh téh asalna tina peng-amerika-an kecap basa Perancis Genes anu artina Genoa, nyaéta kota anu nyieun calana denim di Italia, anu sabenerna asalna téh ti Nimes di Perancis.[2] Sedengkeun istilah blue jeans aya nalika Levi keur nyelep denimna ku warna indigo jeung méré cap pikeun jadi pangabéda jeung calana nu lain sangkan kanyahoan yén éta téh asli jins nyieun manéhna.[2] Sacara génerik jins osok disebut denim.[2] Denim nyaéta tenunan bola katun.[2] Mimitina bola téh warnana bodas jeung biru anu asl- muasalna ti kota di Perancis. Nimes anu jadi asal kecapna denim nyaéta serge de Nimes.[2] Mimitina denim dipaké pikeun pagawé anu di luar rohangan, ku sabab denim dijieuna tina katun anu bahana kuat.[2] Geus saabad leuwih denin jadi loba peminatna sanggeus Levi ngawanohkeun kana éta calana.[2] Dina taun 1940-an denim dipaké pikeun produk mode dina bentuk gaun, rok, jaket, jeung calana panjang.[2] Denim jadi kawéntar dina taun 1970-an nalika calana jins diproduksi massal.[2]


text:
Jaman baheula, aya karajaan anu ngaranna Karajaan Sindangsari. Ari anu jadi rajana katelah Bagénda Raja Singa Mandala. Raja anu adil tur wijaksana. Bagénda Raja kagungan putri anu keur sumedeng rumaja putri, nyaéta Putri Mayang Sawitri. Putri geulis bawa ngajadi, éndah bawa ti kudrat.
Kageulisan Putri Mayang Sawitri geus kawentar ka mana ka mendi. Loba pangéran jeung raja anu boga maksud pikeun ngalamar, tapi kabéhanana ditolak ku Putri Mayang Sawitri. Bagénda Raja Singa Mandala kacida hariwangna, duméh sakabéh pangéran jeung raja ditolak lamaranana. Bagénda sieun raja-raja anu ditolak lamaranana téh nyerang ka Nagara Sindangsari.
Hiji waktu Raja Jaya Dilaga ti Nagara Margaasih datang jeung rombonganana. Maksudna taya lian, rék miharep ka Nyi Putri Mayang Sawitri. Tapi nu ieu gé sarua deuih ditolak lamaranana. Atuh Bagénda Raja Singa Mandala téh beuki geumpeur kacida. Sok sieun Raja Jaya Dilaga bendu, tuluy nyerang karajaan manéhna. Teu jauh tina panyangka, amarah Raja Jaya Dilaga geus teu katahan, lantaran lamaranana téa ditolak. Anjeunna ngajak perang ka Raja Singa Mandala.
Raja Singa Mandala teu bisa nolak kana tangtangan Jaya Dilaga. Anjeunna sayaga nyiapkeun balatentara di karajaan-ana. Sakabéh balatentara Sindangsari maké pakarang panah jeung gondéwa pikeun mapag perang. Wanci subuh, balatentara Sindangsari ngajugjug ka tem-pat perang. Tangara perang geus ditabeuh. Prajurit Sindangsari ngaleut ngeungkeuy ka pangperangan.
Malahan Raja Singa Mandala ogé perlaya sapada harita. Ningali ramana perlaya, Putri Mayang Sari nyabut keris, rék terus labuh geni, maéhan manéh, téga kana nyawana sorangan. Ngan creb wé, keris téh ditubleskeun kana beuteungna. Sarta harita kénéh ogé Putri Mayang Sari nemahan pati ku kerisna sorangan. Ningali kaayaan kitu mah, ngarasa puas haté Raja Jaya Dilaga téh.
Manéhna ngarasa sugema, sabab anu nganyerikeun haténa geus sah ti alam dunya. Ku sabab di éta tempat téh loba paraprajurit Sindangsari anu perlaya, sarta maraké senjata panah jeung gondéwa, nya ti harita éta tempat téh ku Raja Jaya Dilaga dingaranan Cigondéwa. Nu ahirna robah jadi Cigondéwah, anu asalna tina gondéwa tadi.


text:
Pajangjian Turkmenchay
Pajangjian Turkmenchay (Basa Rusia: TypkMaHчaйckий дoroBop, basa Pérsia: عهدنامه ترکمنچای) nyaéta hiji pajangjian nu dirundingkeun di Turkmenchay nu nyieunan Dinasti Qajar (ayeuna Iran) ngakuan kakawasaan Rusia kana Kakhanan Erivan, Kakhanan Nakhchivan, sarta sésa Kakhanan Talysh, nyieun Walungan Aras minangka watesna, saméméh éléhna Qajar dina 1828 dina ahir Perang Rusia-Pérsia 1826-1828.
Pajangjian ieu ditandatanganan dina 21 Pébruari 1828 ku Abbas Mirza, putra mahkota, sareng Allah-Yar Khan Asaf al-Daula, kanselir Fath Ali Shah ti pihak Pérsia, sarta Jéndral Ivan Paskievich minangka wakil pihak Kakaisaran Rusia.
Daptar eusi
Catetan[édit | édit sumber]
Sumber[édit | édit sumber]
- H. Pir Nia, Abbas Eghbal Ashtiani, B. Agheli. History of Persia. Tehran, 2002. p. 673-686. ISBN 964-6895-16-6
Tingali ogé[édit | édit sumber]
Tumbu kaluar[édit | édit sumber]
- (Basa Rusia) Naskah Pajangjian Turkmenchay


text:
DAFTAR PESERTA
1. Cinta Koesputri Khairunnisa KU 8 tahun asal Palembang
2. Marshella Dwi Patrisia KU 10 Pi asal Baturaja
3. M. Oktavirananda Putra Pratama KU 12 Pa asal Baturaja
4. Muhammad Adis Nararya KU 8 asal Pelalawan
5. Muhammad Adis Nararya KU 10 Pa asal Pelalawan
6 Anissa Dewi Sartika KU 12 Pi asal Pelalawan
7. Alya Amalia KU 14 Pi asal Sekayu MUBA
8. M.Giffard Nouvandi F KU 10 Pa asal Klub ITTEC Palembang
9. Daffa Fawwazi KU 10 Pa asal Klub ITTEC Palembang
10. Asha Nabila P Siradja KU 10 Pi asal klub ITTEC Palembang
11. Rasyfatus Shadi KU 14 Pa asal Prabumulih
12. Rayyan Saka Sajidan KU 10 Pa asal Prabumulih
13. Panji Susilo KU 12 Pa asal klub ITTEC Palembang
14. Alfiansyah KU 16 Pa asal klub ITTEC Palembang
15. Arjuna Wicaksono KU 10 Pa asal Klub ITTEC Palembang
16. M.Daffa Dityo KU 14 Pa asal Palembang
17. M.Alief Aldrin KU 16 Pa asal Palembang
18. M.Hafidh Atthala Aqsadewa KU 10 Pa asal Palembang
19. Jasmine Kayla Juditha KU 12 Pi asal Palembang
20. M.Raditya Akbar KU 10 Pa asal Palembang
21. Rachmad Ramadhani KU16 Pa asal Batanghari TC Jambi
22. Danang Setiawan KU 14 Pa asal Batanghari TC Jambi
23. Hermawan Sulistio KU 14 Pa asal Batanghari TC Jambi
24. Indah Murrahhati KU 14 Pi asal Batanghari TC Jambi
25. Irni Rahmawati KU 16 Pi asal Batanghari TC Jambi
26. Disa KU 16 P asal Batanghari TC Jambi
27. M. Irvan Fadli KU 14 Pa asal Baturaja
28. M. Hafiz Al Asad KU 14 Pa asal Palembang
29. Silsi Adelia KU 12 Pi asal PTPN-7 Palembang
30. M.Aga Sumarno KU 16 Pa asal PTPN-7 Palembang
31. Apredo Laneva KU 12 Pa asal Baturaja
32. M. Fadil Saputra KU 12 Pa asal Baturaja
33. Quena Alvida KU 10 Pi asal Palembang
34. Izyana Afiqah KU 12 Pi asal Palembang
35. M. Syuki Darya KU 10 Pa asal Palembang
36. Farah Fitria KU 14 Pi asal klub ITTEC Palembang
37. KM Pratama Putra Wijaya KU 10 Pa dari klub ITTEC Palembang
38. Yukita Sari KU 14 Pi asal Palembang
39. Satria Afrindo Prmana KU 14 Pa asal klub ITTEC Palembang
40. Kevin Tri Buana KU 14 Pa asal klub ITTEC Palembang
41. Mahesa Dwi Raenal Putra KU 14 Pa asal Lahat
42. Syahrul Ramadhan KU 10 Pa asal Muba
43. Innaya Fazuhra KU 10 Pi asal Muba
44. Renaldi Akbar KU 12 Pa asal Lahat
45. Kannaya Firla Putri KU 12 Pi asal Palembang
46. Satria Oktarianto kU 12 Pa asal Palembang
47. Ifan Kurnia Putra KU 16 Pa asal Palembang
48. Karenina Asrief KU10 Pi asal Palembang
49. Kinanti Asrief KU 14 Pi asal Palembang
50. Akbar ThioPangestu KU 18 Pa asal Palembang
51. Kaka Alfarizie KU 10 Pa asal Palembang
52. M.Kaezha Aurellio Lafly Putra KU 10 P aasal klub ITTEC Palembang
53. M.Farrel Rahmadanny KU 14 Pa asal Baturaja
54. Farah Almira Rasya KU 12 Pi asal Baturaja


text:
Thursday, October 28, 2004
Dana bantuan pendidikan
Tah ayeuna mah urang coba kasiapan sumanget bumelana papada urang Sunda. Urang coba arahkeun naha bener aya kahayang ngajait ka sapapada urang Sunda. Tapina saha heula urang Sunda tea? Kapan kudu jelas alang ujurna. Ieuh Abah asal Kuningan. Bapakna ti Linggajati Cilimus, indungna ti Manislor Jalaksana. Sunda. Ambu Bedah urang Sukabumi. Bapakna ti Ciaul, indung ti Cikole. Sunda. Padumukan di Tangerang. Sunda. Sanajan Abah ngagubragna ka alam dunya di Palembang oge. Sanajan sakola jeung gawe di Jakarta oge. Sanajan pernah ngasaan gawe di Amerika oge. Hih. Dina satulang talengna kujur Abah mah tetep bae Sunda.
Jadi lamun cak Abah mah urang Sunda tea sing saha bae anu ngarasa miboga jeung ngarasa katalian kana alam karuhun Pasundan. Boh nasabna, boh elmuna, boh budayana, boh katalian hukumna, boh anu ngancik dina sanubarina, boh padumukanana, boh tempat pangalana, boh jaga pasareanana. Jeung saterusna. Tegesna sing saha bae anu ngarasa meunangkeun mangpaat ti bumi karuhun Pasundan. Teu perlu padumukanana dimana, teu kudu pangalana aya dimana. Pokona ngarasa aya patalina jeung Pasundan nya Sunda. Dina lima tahun ieu Abah mineng ngalanto ka sabudeur tatar Sunda anu bisa kadugdag. Aduh dulur… Jenuk pisan barudak sakola anu nyanghareupan pegat karep di kalangan kaluwarga Sunda anu teu boga. Mana raporna aralus temen. Tepi ka kiwari Abah karak mampu ngabantu ka lima budak sakola ti lima kaluarga. Teu pira ngan Salaksa Rupiah Sabulan. Tapi geuning gede mangpaatna dibandingkeun bea siswa Tilu Laksa Sataun. Tah lamun bener urang arek ngabantu ngajait barudak urang Sunda anu kurang mampu dina beaya sakolana. Heug geuwat bantuan Abah ambeh bisa ngabantu leuwih ti lima. Carana, kirimkeun duit Dana Bantuan Sukarela Budak Sakola Kurang Mampu. Ka : BRI CABANG TANGERANG NOREK 0918-01-025922-53-1. Potokopi Bukti Setoran kirim kana pos ka JL KENTANG V/56 TANGERANG 15138. Ke ku Abah atur rek kasaha ditepikeunana sabada ditalungtik datana kalayan adil. Laporan bulananana arek di tepikeun sahinasna ka situs fren GSM. Moga teu gogog cungungung bae. Billohit Taufik Wal Hidayah. Wassalam, abah.
Jadi lamun cak Abah mah urang Sunda tea sing saha bae anu ngarasa miboga jeung ngarasa katalian kana alam karuhun Pasundan. Boh nasabna, boh elmuna, boh budayana, boh katalian hukumna, boh anu ngancik dina sanubarina, boh padumukanana, boh tempat pangalana, boh jaga pasareanana. Jeung saterusna. Tegesna sing saha bae anu ngarasa meunangkeun mangpaat ti bumi karuhun Pasundan. Teu perlu padumukanana dimana, teu kudu pangalana aya dimana. Pokona ngarasa aya patalina jeung Pasundan nya Sunda. Dina lima tahun ieu Abah mineng ngalanto ka sabudeur tatar Sunda anu bisa kadugdag. Aduh dulur… Jenuk pisan barudak sakola anu nyanghareupan pegat karep di kalangan kaluwarga Sunda anu teu boga. Mana raporna aralus temen. Tepi ka kiwari Abah karak mampu ngabantu ka lima budak sakola ti lima kaluarga. Teu pira ngan Salaksa Rupiah Sabulan. Tapi geuning gede mangpaatna dibandingkeun bea siswa Tilu Laksa Sataun. Tah lamun bener urang arek ngabantu ngajait barudak urang Sunda anu kurang mampu dina beaya sakolana. Heug geuwat bantuan Abah ambeh bisa ngabantu leuwih ti lima. Carana, kirimkeun duit Dana Bantuan Sukarela Budak Sakola Kurang Mampu. Ka : BRI CABANG TANGERANG NOREK 0918-01-025922-53-1. Potokopi Bukti Setoran kirim kana pos ka JL KENTANG V/56 TANGERANG 15138. Ke ku Abah atur rek kasaha ditepikeunana sabada ditalungtik datana kalayan adil. Laporan bulananana arek di tepikeun sahinasna ka situs fren GSM. Moga teu gogog cungungung bae. Billohit Taufik Wal Hidayah. Wassalam, abah.
No comments:
Subscribe to: Post Comments (Atom)


text:
Salédri
Salédri (Apium graveolens) nya éta tutuwuhan anu asupna kana sayuran tur bisa dimangpaatkeun pikeun ubar. [1] Salédri bisa tumuwuh di dataran luhur atawa di dataran handap, perkebunan salédri di Indonesia ayana di Brastagi, Sumatera Utara jeung di Jawa Barat ngawengku Pacét, Pangaléngan jeung Cipanas anu hawana tiis. [1] Di Indonesia daun salédri dimangpaatkeun pikeun sambara papasakan atawa panglengkep dina sayur sop. [1] Pikeun urang Romawi Kuna salédri digunakeun sabagé 'karangan bunga'. [1] Numutkeun para ahli sajarah botani, daun saledri geus dimangpaatkeun sabagé sayuran ti abad XVII atawa taun 1640, sarta dimangpaatkeun jadi ubar dina taun 1942. [1]
Daptar eusi
Kandungan[édit | édit sumber]
Dina unggal 100gr salédri ngandung:
- 20 kalori,[1]
- protéin 1 gram, [1]
- lemak 0,1 gram, [1]
- hidrat arang 4,6 gram, [1]
- kalsium 50 mg [1]
- fosfor 40 mg [1]
- besi 1 mg [1]
- Vitamin A 130 SI [1]
- Vitamin B1 0,03 mg [1]
- Vitamin C 11 mg [1]
Jenis[édit | édit sumber]
- Salédri daun atau salédri iris (A. graveolens kelompok secalinum) anu biasa diarah daunna pikeun sambara dina masakan Indonesia. [2]
- Salédri tangkai (A. graveolens Kelompok dulce) anu watang daunna gedé sarta bauna seungit, biasa dipaké salad. [2]
- Salédri umbi (A. graveolens Kelompok rapaceum), anu ngabentuk beuti dina beungeut taneuh, biasana dipaké dina sop, disemur, atawa schnitzel. Ieu beuti teh ngandung provitamin A jeung K. [2]
Mangpaat[édit | édit sumber]
Salian ti dijadikeun sambara, salédri ogé bisa dimangpaatkeun pikeun ubar hiperténsi, nyeri panon, reumatik, mengi, ogé bisa ngaleubeutkeun buuk, jeung ngungkulan beungeut nu loba ngandung minyak. [1] [3]


text:
KARBONAS, UABKartu bisnis virtual
KARBONAS, UAB
Batu produk, Earthenware, Énergi jeung sumber daya alam, Formica, Industri, produksi +13
Kaluaran
I-V 8:00-17:00
- KARBONAS, UAB
Sertipikat
Peta
Kategori kagiatan
Batu produk, Earthenware, Énergi jeung sumber daya alam, Formica, Industri, produksi, Karet, Konstruksi, real estate, Las metal, Laser motong, Lasers, Metal bending, Metal jeung logam produk, Metal motong, Metal ngaktipkeun, Metalworking, Metalworking, Produk kaca, Struktur metal wangunan
Kode qr
vCard
Website
Ngaran loka: UAB „Karbonas"


text:
SAREUPNA DI PADESAN SUNDA
Kis. Ws.
layung kuning teu matak resmi
marakbak panas ngarerab
mojang desa geus teu bisaeun imut
ah ! ah! sareupna lawang siksaan
malakamaot ngabring marengan peuting
godogan timah ti naraka jahanam panas ngagolak
tapi geus taya umat ceurik jumerit
da rek ngajerit, taya tanaga
rek ceurik, cipanon garing
itu panon-panon surem carelong
waruga nu ngan tinggal kulit + tulang
hamo mampuh mareuman seuneu naraka
tapi mun ieu padesan
geus robah jadi rumahgila
endahna layung jeung imutna mojang desa
baris pulih sabihari.........
Tina Kanjutkundang
Wednesday, May 26, 2010
Contoh Sajak Sunda | Sareupna di Padesan SundaWednesday, May 26, 2010 Posted by kumpulan karya Puisi
Subscribe to: Post Comments (Atom)


text:
Daur nitrogén
Daur nitrogén nyaéta daur biogéokimia nu ngagambarkeun transformasi nitrogén jeung sanyawaan nu ngandung nitrogén di alam.
Daptar eusi
Dasar[édit | édit sumber]
Udara ngandung kira 78% nitrogén, sahingga mangrupakeun sumber nitrogén panglobana. Nitrogén penting pisan pikeun rupa-rupa prosés biologis; aya dina sakabéh asam amino, kabeungkeut dina protein, jeung aya dina opat basa nu ngawangun asam nukléat kayaning DNA. Nitrogén di udara perlu diolah heula saméméh bisa dipaké ku mahluk hirup.
Sakabéh nitrogén nu diala ku sasatoan bisa disusud nepi ka didaharna tutuwuhan dina sababaraha hambalan rantay dahareun. Tatangkalan ngala nitrogén tina taneuh ku jalan diserep ku akarna tina taneuh dina bentuk boh ion nitrat atawa amonia. Amonia aya dina taneuh tina hasil fiksasi nitrogén ku organisme nu bisa ngahasilkeun énzim nitrogénase. Nitrogénase ngagabungkeun gas nitrogén jeung hidrogén sahingga ngahasilkeun amonia. Baktéri nu ngafiksasi nitrogén, kayaning Rhizobia, hirup dina nodul akar peuteuy (legume, peuteuy-peuteuyan atawa kakacangan). Hubungan simbiosis antara antara baktéri jeung tangkalna ieu ngahasilkeun amonia nu dihilian ku karbohidrat. Taneuh nu suda hara bisa dipelakan peuteuy-peuteuyan ngarah beunghar nitrogén.
Amonia[édit | édit sumber]
Sumber amonia séjén nyaéta dekomposisi atawa tina hasil diuraikeunana zat-zat organik nu geus paéh ku baktéri nu disebut dekomposer, nu ngahasilkeun ion amonium (NH4+). Dina taneuh nu cukup asupan oksigénna, amonia ieu ku baktéri dirubah heula jadi nitrit (NO2-), lajeng nitrat. Konversi amonia jadi nitrat disebut nitrifikasi.
Ion amonium bisa bisa kabeungkeut ku taneuh jeung taneuh liat, sedengkeun nitrat, kusabab muatan négatifna, teu bisa. Nitrat gampang pisan leyur dina cai, sahingga, sanggeus hujan badag, bisa palid ka walungan jeung situ). Mun nitrat nu palidna loba, bisa ngabalukarkeun eutrofikasi, hiji prosés nu ngabalukarkeun ngaleuyahna populasi ganggang (algae) jeung baktéri biru-héjo (blue-green bacteria) nu tungtungna bisa maéhan kahirupan séjén dina jero situ. Loba teuing dipakéna pupuk nu ngandung nitrat jeung fosfat kabéjakeun geus ngabalukarkeun kajadian sarupa kieu di sababaraha walungan, sahingga di Inggris mah pamakéanana téh diawaskeun pisan. Ku ayana kaayaan anaérobik (saeutik oksigén) dina taneuh, denitrifikasi - sabalikna ti nitrifikasi - ku baktéri bisa lumangsung, ngahasilkeun gas nitrogén nu salajengna ngeusi atmosfir Marcapada.
Cara ngonversi N2[édit | édit sumber]
Aya tilu jalan pikeun ngonversi N2 jadi bentuk kimia nu leuwih réaktif:
- Fiksasi biologis: sababaraha baktéri ("ngabalad" jeung tutuwuhan nu tangtu, leguminosae) jeung ganggang biru-héjo (blue-green algae) nu tinangtu (ogé katelah sianobaktéri) bisa ngarobah nitrogén jadi nitrogén organik.
- Fiksasi-N téhnis: dina prosés Haber-Bosch, N2 jeung gas hidrogén (H2) dirobah jadi amonia (NH3).
- Ngaduruk béngsin jeung bahan bakar fosil (mesin mobil/motor jeung PLTU), nu mindahkeun gas unsur nitrogén jadi NOx.
Lian ti éta, dibentukna NO tina N2 jeung O2 alatan foton jeung gelaptéh penting pikeun kimia atmosfir.
Hasil tina pepelakan legume sacara éksténsif (hususna kadelé), dimangpaatkeunana prosés Haber-Bosch pikeun nyieun pupuk kimia, jeung polusi nu dilakuarkeun tina tutumpakan jeung pabrik, manusa téh geus ngagandakeun/ngaduatikelkeun transfer nitrogén atmosfir jadi bentuk biologis dina unggal taunna. Pamustunganana, hal ieu téh ngabalukarkeun ruksakna habitat cai (akuatik), kaasup sabangsaning ranca (dina prosés eutrofikasi).
Baca ogé[édit | édit sumber]
Sumber rujukan[édit | édit sumber]
- Nitrogen cycle, Wikipédia édisi basa Inggris per 14 Oktober 2005.


text:
Andrea Hirata
Andréa Hirata Seman Said Harun lahir di pulo Belitung tanggal 24 Oktober 1982.[1] Manéhna dipikawanoh minangka pangarang novel anu karyana dijadikeun filmn tur téater musikal.[1] Andréa Hirata téh lulusan S1 Ékonomi Universitas Indonésia.[1] Sanggeus ngaréngsékeun studi S1 di UI, lalaki anu kiwari masih digawé di kantor puseur PT Telkom ieu meunang béasiswa Uni Éropa pikeun studi Master of Science di Université de Paris, Sorbonne, Perancis jeung Sheffield Hallam University, United Kingdom.[1]
Tésis Andréa dina widang ékonomi télékomunikasi meunang pangajén ti éta dua universitas sarta manéhna lulus cum laude.[1] Tésis éta geus diadaptasi kana Basa Indonésia sarta mangrupa buku téori ékonomi télékomunikasi kahiji anu ditulis ku urang Indonésia.[1] Buku éta geus medar minangka référénsi Ilmiah.[1] Nu nulis Indonésia anu asalna ti Pulo Belitong, Propinsi Bangka Belitung ieu masih hirup melajang nepi ka ayeuna.[1] Status lajang ngabalukarkeun manéhna meunang gosip nu teu pikangeunaheun.[1] Alatan dina bulan Nopémber 2008, mecenghul pangakuan ti saurang awéwé, Roxana anu ngaku minangka urut pamajikanana.[1] Pamustunganana kaungkab yén Andréa memang kungsi nikah jeung Roxana dina 5 Juli 1998, tapi geus dibatalkeun dina taun 2000.[1] Alasan Andréa ngalakonan pembatalan ieu alatan Roxana nikah waktu dirina masih berstatus pamajikan batur.[1]
Ngaran Andréa Hirata Seman Said Harun melejit seiring kesuksesan novel kahijina, Laskar Pelangi.[2] Lalaki ieu beuki kaceluk basa novel kahijina anu jadi best seller diangkat ka layar lebar ku duo sinéas Riri Riza sarta Mira Lesmana.[2] Anjeunna leuwih dipikawanoh kalayan ngaran Andréa Hirata.[2] Sajaba Laskar Pelangi, lulusan S1 Ékonomi Universitas Indonésia ieu ogé nulis Sang Pemimpi sarta Edensor, sarta Maryamah Karvop.[2] Kaopat novel kasebut kagabung dina tetralogi.[2]
Suksés kalayan novel tetralogi, Andréa Hirata ngarambah dunya film.[2] Novelna anu kahiji, geus diangkat ka layar lebar, jeung judul sarua, Laskar Pelangi dina 2008.[2] Kalayan Riri Riza minangka sutradara sarta Mira Lesmana produser, film ieu jadi film anu pang fenomenal di 2008.[2] Sarta jelang ahir taun 2009, Andréa babarengan Miles Films sarta Mizan Production balik merilis sekuelna, Sang Pemimpi.[2]


text:
Dina beus nu pinuh medet,
katingalii 2 pamuda nu luak lieuk,
sigana mah rek nanya tapi rada era,
Geus ngobrol duaan, maranehna teh nanya ka kuring
"Ini jurusan ke PGC ya?"
"iya betul jurusan akhir PGC" tembal kuring,
"Kalo ke Kampung Rambutan turun dimana?"
"Transit di Halte UKI tar ganti bis yang ke arah kp. Rambutan" tembal kuring"Berapa halte lagi ya ke UKI?"
"Tar juga dibilangin ama petugas busway, tenang aja." tembal kuring
Dipikir pikir mah rada hese ngajawab ku basa Sunda padahalan mah kuring apal maranehna teh bisa basa Sunda da tadi gegerenyeman make basa Sunda. Ngan pedah maranehna nanya make basa indo nya kuring teh jadi ngingiluan make basa indo.
ASK-PASUNDAN JAYA


text:
Dijar maca sajak Sunda
Nu dimaksud sajak nya eta wangun karya sastra nu ngagunakeun kekecapan minangka mediana sarta ngahasilkeun ilusi jeung imajinasi. Dina maca sajak aya sababaraha hal nu kudu diperhatikeun. diantarana:
1. Lapal: nya eta kumaha cara ngucapkeun kekecapan nu aya dina eta sajak. Boh vokal atawa konsonannana kudu diucapkeun sing jelas. Urang oge kudu bisa ngabedakeun ucapan eu jeung e. Kecap hideung dibacana rada panjang, hideng dibacana pondok.
2. Wirahma (intonsi) naek turunna sora. Dina naek turunna sora urang kudu apal harti kecap tina eta sajak. Kecap-kecap nu merlukeun nada tinggi kudu diucapkeun tinggi. kitu deui sabalikna kecap nu merlukeun nada rendah dibacakeun rendah.
3. Randegan: nu dimaksud randegan dina basa Indonesia mah sarua oge jeung jeda. Dina maca sajak urang kudu merhatikeun randegan. kusabab kitu harti kalimah kudu dipikaharti. lamun teu ngarti bakal salah menggal kalimah. Conto Tatangga/ Mang Duyeh maot/ (nu maot teh Mang Duyeh). /Tatangga Mang Duyeh maot/ (nu maot tatangga Mang Duyeh).
4. Ekspresi: Nu dimaksud ekspresi nya eta penjiwaan, cara kumaha urang ngajiwaan kana eta sajak diebrehkeun make riuk pamuenteu/beungeut. Sedih pasti paroman urang ngebrehkeun sedih/ sanajan teu kudu bari cerik tapi katembong paroman sedih. Upama bungah riuk atawa ekpresi urang bungah sanajan teu kudu bari seuseurian tapi katingali paroman bungah.
Tah ayeuna pek hidep diajar cara maca sajak tingali kumaha Godi Suarna saurang panyajak Sunda kaluaran UPI Bandung Dosen Bahasa Indonesia, kalahiran Ciamis. Aya hal nu bakal karasa beda ku urang lamun urang merhatikeun kumaha cara Maca Sajak Godi. Derrr ahh.


text:
1Melkisidik teh raja nagara Salem, oge Imam Allah Nu Maha Agung. Nalika Ibrahim mulih jurit, tas nalukkeun raja-raja; anjeunna teh, dipapag jeung diberkahan ku Melkisidik. 2Tuluy ku Ibrahim dihaturanan barang jarahan saperpuluhna. Harti Melkisidik teh, tina jenenganana, saenyana “rajaning kaadilan.” Ari harti raja Salem nya eta “rajaning karahayuan.” 3Saha ibu ramana, saha karuhun-karuhunna, kumaha awal ahir jumenengna, teu aya nu terang. Ngan anjeunna teh sababad jeung Putra Allah, nya eta Imam salalanggengna. 4Kaagungan pangkatna, Melkisidik teh, tetela tina panghaturanan Ibrahim, barang-barang jarahan nepi ka dihaturkeun saperpuluhna! 5Turunan-turunan Lewi anu jaradi imam, saluyu jeung hukum kudu narik pajeg pangasilan rayatna, najan papada turunan Ibrahim keneh. 6Tapi Melkisidik, najan lain turunan Lewi, bet narik pajeg ti Ibrahim pisan; tur Ibrahim anu geus kenging jangji ti Allah ge, ku anjeunna teh, diberkahan deuih. 7Ku sarerea oge mo bisa dipungkir, yen harkat anu ngaberkahan mah tangtu leuwih luhur ti batan anu diberkahanana. 8Imam-imam anu wenang narik perpuluhan tea, kabeh ge mahluk anu kakurung ku pati. Ari Melkisidik mah ceuk Kitab Suci tetep jumeneng. 9Saenyana, Lewi ku anjeun anu wenang narik perpuluhan teh; tapi malah tibalik, sasat mayar perpuluhan ka Melkisidik, ku jalan Ibrahim tea. 10Memang keur jaman Ibrahim, Lewi acan gelar ka dunya. Tapi anjeunna teh kapan terah Ibrahim, karuhunna, anu dipapagkeun ku Melkisidik tea. 11Bani Israil narima aturan kitu teh lantaran patali jeung kaimaman kaom Lewi. Upama enya, kaimaman kaom Lewi teh sampurna; naha bet kudu aya deui imam sejen, kawas Melkisidik anu lain turunan Harun? 12Sejen kaimaman tangtu sejen deui aturanana. 13Gusti Jungjunan urang anu ayeuna dicaritakeun ge, beda kaom-Na; da ti kaom Anjeunna mah, teu aya anu kapapancenan mingpin upacara kurban dina mezbah. 14Tangtu sarerea ge terang, yen Anjeunna mah asal ti kaom Yuda, nya eta hiji kaom anu dina sual kaimaman teu disebut-sebut ku Musa. 15Sual anu keur dicaturkeun teh, baris leuwih tetela; nya lantaran aya deui Imam anu saperti Melkisidik tea, 16anu dijenengkeunana luareun katangtuan-katangtuan beunang manusa, tapi ku karana hiji kawasaning hirup anu teu keuna ku musna. 17Hal ieu Imam, kieu diumumkeunana: “Maneh dijenengkeun Imam pikeun salalanggengna, saperti Melkisidik.” 18Aturan-aturan heubeul, — lantaran tetela taya dayana jeung taya gunana — kudu dipiceun. 19Toret Musa teh, geus tetela, teu nungtun manusa kana kasampurnaan sarta geus aya gantina, nya eta anu mere harepan leuwih utama sarta anu baris ngaraketkeun urang ka Allah. 20Turug-turug, dikuatkeun pisan ku ikrar sumpah Allah. Sabab imam-imam lianna mah, taya saurang oge anu dikuatkeun ku sumpah Allah. 21Tapi nalika Anjeunna dijenengkeun Imam, Allah teh ngikrarkeun sumpah-Na: “Pangeran geus ragrag sumpah, hamo ku Mantenna diudar. Sumpah-Na: Maneh dijenengkeun Imam keur salalanggengna.” 22Lebah dieu kaciri bedana teh: Ku jalan kitu, Isa teh ngajadi hiji tanggelan tina hiji perjangjian anu leuwih kuat. 23Bedana deui: Imam-imam kaom Lewi mah, gunta-ganti; taya nu bisa terus jadi imam lantaran kapegat ku ajal. 24Tapi kaimaman Isa mah, hamo aya anu megat sabab jumeneng salanggengna. 25Ku kituna, Anjeunna kawasa maparin kasalametan kalawan sampurna ka sing saha anu sumeja dumeuheus ka Allah ku perantaraan Anjeunna; nya ku lantaran Anjeunna teh jumeneng salalanggengna tea. 26Nya ieu Imam Agung anu dipikabutuh ku urang teh: Suci, tanpa salah, tanpa noda, teu keuna ku dosa, sarta raket ka Allah. 27Imam Agung nu sejen mah, unggal poe kudu kurban keur miceun dosana jeung dosa bangsana. Sedengkeun Isa mah, henteu. Sakali korban salira, maunatna keur salalawasna. 28Imam Agung anu diangkatna nurutkeun Toret Musa mah, mahluk anu sipat hengker tea. Tapi Imam Agung sanggeus jaman Toret, dijenengkeunana teh kalawan ikrar sumpah ti Allah, nya Putra Allah tea sampurnaning Imam Agung salalanggengna.
Copyright
Learn More


text:
Gelar Jepang
Di Jepang, ilahar maké gelar kahormatan sanggeus ngaran jalma. Nu ilahar dipaké nyaéta san, nu hartina "Mr.", "Mrs.", jeung "Ms." Dina Basa Jepang, Mr. Tanaka sarua jeung Tanaka-san. Gelar ilahar sejenna, sama, sensei, kun jeung chan. Gelar ieu disimpen sanggeus ngaranna, teu ilahar dipaké mun nyebut ngaranna sorangan.
Daptar eusi
Pamakean[édit | édit sumber]
Pamakéan gelar nu bener penting kacida di Jepang. Dina kaayaan nu ilahar, maké gelar basa ngageroan, disebut yobisute (呼び捨て?) (sacara literatur, "ngageroan jeung ngeureunkeun gelar") dianggap kalakuan nu goreng.
Sanajan gelar ilaharna dipaké ku nambahkeun kana ngaran, aya ogé sababaraha iwal. Gelar teu ilahar dipaké lamun ngobrol ngeunaan anggota kulawarga atawa anggota sejenna dina "jero-grup" ka batur nu aya di luar grup. Di jero grup saperti di parusahaan, anggota maké gelar san keur sasama anggota. Sedengkeun lamun ngobrol jeung batur nu di luar parusahaan, maranehna teu maké gelar keur ngarujuk ka babaturanna. Ieu ogé dipaké sanajan keur ka atasan. Contona, resepsionis, lamun ngobrol jeung pingpinan, pasti bakal maké gelar saperti shachō atawa Maeda-sama; sanajan kitu, ngarujuk pingpinan keur ngobrol jeung urang luar, resepsionis nu sarua bakal nyederhanakeun ngarujuk ka Presiden Maeda nyaéta Maeda, teu maké gelar nanaon. Gelar kahormatan ogé ilaharna teu dipaké lamun dumasar kana gambaran sajarah, sanajan gelar hadiah, saperti gelar militer, sanajan kadang-kadang ogé dipake.
Gelar kahormatan umum[édit | édit sumber]
San[édit | édit sumber]
San (さん?) nu pangilaharna dipake, dipaké keur nu saluareun lingkungan sosial, contona, lain anggota kulawarga. San dipaké keur nunjukeun status nu sejen saperti nu ditempo di handap ieu.
San ilaharna ditarjamahkeun salaku "Bapa", "Ibu", "Eneng", jeung salian ti eta. San ogé dipaké keur kombinasi ngaran nu dituju, upamana nu dagang buku digeroan ku honya-san "Bapa tukang buku", sarta toko daging digeroan nikuya-san "Bapa tukang daging".
Kun[édit | édit sumber]
Kun (君?) nyaéta gelar teu resmi sarta nu boga hubungan deukeut tur ilahar dipaké keur lalaki. Ieu dipaké ku nu leuwih kolot ka nu leuwih ngora, kadangkala dipaké ogé keur nu sapantar, sarta ku saha waé keur ngageroan budak lalaki. Di parusahaan, kadangkala dipaké ogé ka awewe ku lalaki nu statusna leuwih senior, sarta dipaké ogé keur sato jalu.
Chan[édit | édit sumber]
Chan (ちゃん?) nyaéta ahiran hypocoristic, dipaké keur ngageroan budak, sato, atawa nu geus wawuh ti budak keneh. Chan dipaké ka kolot keur nu teu wawuh ti mimiti budak nembongkeun karaketan hubungan, kuran dipaké keur awewe tinimbang lalaki. Nambahkeun chan kana modifikasi aturan leuwih ngaraketkeun tinimbang nambahan kana bentuk ngaran aslina.
Chan dipaké ogé keur gelar artis. Upamana, Arnold Schwarzenegger dibere ngaran Shuwa chan dina Basa Jepang. Sanajan sacara tradisional gelar teu dipaké keur dirina, sababaraha budak awewe ngabiasakeun maneh nyebut ngaranna keur jalma katilu maké chan. Contona, budak awewe ngaran Maki nyebut dirina Maki-chan tinimbang maké sebutan keur jalma kahiji saperti abdi. Chan dipaké ogé keur ngaran sato sarta nunjukkeun sato, saperti usagi-chan (kelenci+chan).
Dina cara nu ampir sarua yén chan versi sejen tina san, aya deui chama keur sama, dipaké keur nu leuwih kolot. Variasi nu teu standar tina chan nyaéta chin (ちん?), jeung tan (たん?). Nu panungtung ahiran nu kawentar keur ngaran artistik dina bor imej Basa Jepang nu mangrupa karakter awewe, ilaharna saperti cosplay, tur digambarkeun dina obyek animasi atawa produk nu kawentar. Bagéan heureuy di ngajalmakeun asalna tina sacara jalma nu lucu kana karakter (lolobana satir) sarta dipaké keur rupa-rupa mesin, obyek atawa tempat nu endah.
Conto nu kawentar nyaéta OS-tan (nembongkeun sistim operasi komputer) sarta Bisuke-tan (nembongkeun biskuit KFC). Sababaraha karakter saperti Bincho-tan nyaéta maskot sababara parusahaan.
Dina media Basa Jepang chan dipaké keur barudak awewe TK sarta kadangkala barudak awewe sakola dasar.
Senpai jeung kōhai[édit | édit sumber]
Senpai (先輩?) dipaké ku pelajar keur nunjukeun atawa nembongkeun ka saluhureunna di lingkungan sakola atawa akademik, olahraga sarta dina kahirupan usaha keur ka jabatan nu leuwih luhur. Kōhai (後輩?) sabalikna tina sempai, dipaké keur nunjukkeun nu sahandapeun.
Sensei[édit | édit sumber]
Sensei (先生?) (asalna tina Basa Mandarin Chinese xiān shēng, hartina Mister) dipaké keur nunjukeun atawa nujul ka guru, profesi praktisi saperti dokter jeung ahli hukum, politikus jeung sejenna.


text:
Ku MAMAT SASMITA
Lamun těa mah urang hayang nyaho siga kumaha wangun motif lawon anu disebut kembang muncang, nya tingali wě kembang muncang dina tangkalna (Latin; aleurites moluccanna, famili ; euphorbiaceae) , kitu deui lamun hayang nyaho motif gagang sěnggang teu kudu hěsě tingali wě tutuwuhan anu kalan kalan sok disebut bayem (Latin; amaranthus spinosus, famili ; amaranthaceae).
Kitu deui anu disebut motif seumat sahurun, kecap seumat kapan nepi ka ayeuna gě masih dipakě, seumat těh hiji barang leutik dijieun sok tina nyěrě atawa rautan awi diteukteukan kira-kira 3 atawa 4 sěnti, neutkteukna disěrongkeun supaya tungtungna jadi seukeut, gunana pikeun mageuhan bubungkusan tina daun, biasana mah nu dipakě daun cau. Ari sahurun, meureun hartina numpuk loba, kari diiker-iker wě pantesna anu disebut seumat sahurun těh siga kumaha.
Sigana sakaběh anu aya pakaitna jeung kahlian atawa bisa baě disebut patukangan nu aya dina SSK bisa disebut industri krěatif.
Industri krěatif nyaěta prosěs ngaronjatkeun ajěn hasil tina ěksploitasi kabeungharan intelěktual, dina wangun krěativitas, kaahlian jeung bakat individu nepi ka jadi hiji produk anu bisa dijual pikeun ngaronjatkeun karaharjaan anu ngalakonan ěta prosěs. Ari krěativitas mah bisa punjul alatan kasang tukang pangaweruh tina pendidikan, budaya tur talěnta.
Salah sahiji klaster industri krěatif nyaěta těkstil jeung produk těkstil (TPT), bisa garměn, bordir, kaos jeung anu sějěnna anu aya pakaitna jeung produk těkstil. Upamana di Bandung di wewengkon Suci sabudeureun pasar Cihaurgeulis kapan geus kawentar didinya sěntra produk kaos, kayaning kaos oblong, baju olah raga, jěkět jstě.
Cara ngaputna biasana disebut knitting, kungsi kapan leuwih populer kaos anu disisi kenca katuhu teu dikaput, kaayeunakeun balik deui dikaput, malah aya nu ngahaja ngaputna siga tibalik, kalan kalan sok bingung ieu těh keur diluar atawa dijero.
Saterusna aya nu disebut desain grafis, tah ieu mah supaya kaos anu dipakě těh leuwih variatif, supaya kacirina teu polos teuing, nya digambaran dihareupna. Gambar gambar dina kaos ieu kalan kalan leuwih nyoko malah jadi andelan keur narik sangkan payu dijual. Geus jadi kacapangan kaos bisa dipakě jadi mědia krěatif ku para desainer grafis, keur ngajanggělěkeun hiji ideu dina wangun gambar dina mědia kaos.
Sigana palebah dieu bisa diadumaniskeun antara kaos nu jadi produk industri krěatif jeung kaahěngan budaya lokal ngaliwatan ěksplorasi desain grafis.
Dina SSK aya desain anu disebut kalangkang ayakan, lamun urang hayang nyaho siga kumaha desain kalangkang ayakan asana teu hěsě. Tinggal nyokot ayakan terus ditingali keur mentrang mentring panas poě, kalangkangna siga kumaha. Anu perlu mah supaya wangun ěta kalangkang jadi narik ati tah didinya dipentěs gawěna desain krěatif.
Ciri khas Jawa Barat anu mindeng dipakě diantarana gambar Gedong Satě, kujang, kacapi atawa angklung. Padahal loba kěněh barang sějěn anu pantes dikahareupkeun saperti kělě, lodong, kolanding, boboko, aseupan jste. Dihenteu-henteu gě ěta těh ngabogaan ajěn seni lamun pinter ngolahna ku kaparigelan desainer grafis.
Hal sějěn anu bisa “dijual” nyaeta basa Sunda, lamun di Bali aya Joger anu ngaku dirina pabrik kata-kata, kapan ěta ngan sakadar ngajual basa Indonesia. Asana basa Sunda gě bakal payu lamun dijual, ngan meureun kudu pinter ngimeutan keur saha payusna. Kacapangan ditilik ti gigir lenggik, disawang ti tukang lenjang, diteuteup ti hareup sieup…ěta kabogoh abdi atawa nyieun anu leuwih sederhana samisal …Lenggik euy…! Tuluy digambaran anu hadě,
Pikeun anu resep kana kritik sosial bisa baě dijieun anu unina Buruk-buruk papan jati, nu korupsi buru-buru ganti atawa mipit teu amit ngala teu menta, korupsi amit-amit, aya deui saperti elmu tungtut dunya siar hadě turut goreng singlar, mun korupsi burut. Kecap kecap kitu teh loba asal daěk leukeun ngotěktak tina khasanah budaya Sunda. Enya ditepikeunana siga anu
Conto conto desain grafis dina internět kacida lobana, ngan hanjakal ěta mah leuwih museur ka hasil karya ti luar nagri, lamun kitu teu salah ngamimitian deui ngotektak tina buku buku Sunda nu aya di perpustakaan atawa rumah baca. Ceuk lěgěgna mah ekonomi industri kreatif mikabutuh kamampuh mikir, dimimitian ku mikir anu literal anu saterusna ngamuara kana mikir metaforikal.
Lamun nengetan saliwatan hasil industri krěatif nu geus nyampak, mindeng kapireng nogěncang dina detil, lamun ditingali ti kajauhan siga nu alus, tapi lamun dideukeutan
Hal sějěn anu aya pakaitna jeung industri krěatif lain baě ngan dina produk těkstil tapi aya ogě nu sějěn, sabangsa hasil krěatif tina logam. Geura sok něangan panyapit dasi anu wangunna kujang, asana moal manggih, komo dina wangun lodong, kělě mah jajauheun. Tong boro panyapit dasi, gantungan konci wě geus hěsě, lolobana kalah produk ti luar. Tatakan gelas upamana, bet gambarna kalahka
Kitu tah sisi sějěn tina industri kreatif kaos anu bisa silih eusian jeung kaahengan budaya lokal (Sunda). Kapan ceuk běja mah industri krěatif těh bakal jadi lahan andelan pikeun kahirupan ekonomi kahareupna, malah aya nu nyebutkeun industri krěatif těh jadi motor ěkonomi gelombang kaopat, sanggeus ěkonomi gelombang katilu nyaěta industri informasi jeung těknologi. Cag.
MAMAT SASMITA
Nu ngokolakeun Rumah Baca Buku Sunda.
(Dimuat dina Majalah Cupumanik No. 55 Pebruari 2008, Redaksi Cupumanik tos terangeun versi basa Indonesia dimuat dina Kompas Jabar 17 Januari 2008)


text:
KUMPULAN ARSIF PENTING
Friday, October 28, 2016
Jual distributor agen grosir kartu perdana as - AGEN PULSAKU | Tokopedia
Tuesday, October 25, 2016
Pembuka acara persi sunda
Assalamu’alaikum Wr. Wb.
Langkung tipayun, puja urang sanggakeun kanu maha kawasa, puji kanu maha suci, sukur ka Allah Anu Maha Ghofur. Numana manteuna parantos maparin Ni’mat ka urang sadaya, sahingga urang sadaya tiasa pateupung lawung paamprok jonghok dina ieu kaseumpeutan.
Sholawat sinareung salam mugia kakocorkeun ka panutan sadaya alam, anu parantos ngeumban tugas ti gusti Alloh pikeun nyandak pituduh Al-Qur’an sareung nyandak agama anu hak nyaeta kanjeung nabi Muhammad SAW, ka kulawargina, ka para sohabatna, tabi’in tabi’atna, anu miconto tur nuladan kana tapak lacak manteuna ti kawit dugika ayeuna.
Anu dipihormat bapa kapala sakola, anu di piati Ibu miwah bapa Guru, oge anu di tungu-tungu rerencangan sadaya.
Ngadeugna sim kuring dina dangeut ayeuna, taya sanes seuja ngiring jabung tumalapung sabda kumapalang. Kitu oge bari jeung di gedeng kendang gede pakauman, dag-dig-dug rasana ati, rumasa simkuring mah taya kabisa, sanggeum paripaos tea mah etang-etang lauk buruk milu mijah. Boa catur ge nu tanpa bukur, ngalantur teu puguh alang ujurna taya pulunganeun.
Nanging sanaos suwung ku pangaweuruh suda ku pangabisa simkuring baris nyobi ngaguar tema ieu biantara anu unina ‘NGAJAGA KAENDAHAN LEUMBUR’
Tangtosna tatar pasundan anu endah taya duana di bareungan ngajadikeun urang buetah cicing didinya. Di leumbur matuh banjar karang pamidangan teumpat ngiuhan tina hujan, teumpat niis lamun beurang, reureuh ngampih lamun peuting, cai wahangan cur-cor tina sungapan maseuhan sawah, numuwuhkeun pare nu bisa kepeutik hasilna kaala buahna.
Tuh pan lamun tea mah lembur ku urang teuteup di jaga kaendahanna teu di ruksak ku leungeun sarakah nu matak jadi teu endah, cobi tingal di kota-kota tos seusah meundakan sawah, tos jarang aya pancuran. Tos dibangun mol pangbalanjaan anu meugah neupika teu meurhatikeun bahayana.
Mangpang meumpeung hirup di leumbur anu asri asih keneh, hayu urang jaga sing teuteup kieu rongkongna sora bangkong reangna sora jangkrik jeung recitna sora tonggeret mapag sareupna wanci kaburitnakeun.
Kaendahan tangtu lana mun jalma sadar, nyaah, jeung miara eunya-eunya, teu jorok ka leumbur sorangan, miceun runtah dina teumpatna, kai teu di tuar sangeunahna ahirna alam mere akibatna. Mangpang-meumpeung urang hirup ayeuna, yu urang jaga leumbur pamatuhan, nu endah taya papadana ku urang, keur urang, jeung anu urang.
Sakitu anu kapihatur, nanging sateuacana sim kuring gaduh sisindiran’
Ngalamun mubuy bakakak
Mawa dahan tina tulang
Mun leumbur tuluy di ruksak
Musibah datang, kaendahan oge ilang
Mung sakitu anu kapihatur, manawi bahan katampi. Hapunteun sanes bade ngabejaan bulu tuur, atanapi mamatahan ngojay ka meuri. Ieumah mungguhing ka jurung ku identitas salaku nonoman sunda. Sasieureun sabeunyeureun mah ngiring nyumbang saran. Amit mungkur, hapunteun sakali deui boh bilih aya basa anu kirang meureunah sumarambah kana manah, sareung matak nyeuleukit kana ati.
Sabeulah di Banjar
Di remetkeun duanana
Pamugi Alloh ngaganjar
Nyalameutkeun sadayana.
Bubuka acara
Assalamualaikum wr wb.
Langkung tipayun anu kusimkuring dipikahormat al'mukarom..(Nami tokoh)
anu sami-sami linggih kana iye riungan,anu kusimkuring dihormat
Sareng di mulyaken,pamudah-
Mudahan oge dimulyaken ku allah
Swt..
Oge ka para sesepuh tokoh agama
Tokoh masarakat,tokoh adat,aparatur pemerintah tisipil waima militerna,anu sami hadir kina iye tempat mungguh allah swt,anu teu tiasa kusimkuring desebatken nami satu persatuna
Tapi teu ngirangan rasa ta'dzim kuring ka mantena...
Oge teu hilap kapara bapa ibu sakalian,nu ti palih kalerna,nutipalih wetan,nutipalih kulon sareng nutipalih kidulna Ana parantos laksana hadir kana iye riungan,anu kusimkuring dipikahormat sareng dimulyaken Pamudah-mudahan oge di mulyaken ku allah swt..amin..!!!
Pertama-tama hayu urang sadayana panjatken puji syukur Kehadirat allah swt anau mana mantena parantos ngairodah wabil khusus ka pribados umumna nyaeta ka urang sadayana
Anu alhadililah urang sadayana
Parantos dipasihan panjang umur
Otak anu sehat,rizki anu padat diwuwuh rahmat sinareng magfiroh nalika sakarat jaga ke dipoe kiamat.
alhamdulilah urang sadayana parantos dipasihan kani'matan Ku allah swt,anu diantawisna ni'mat anu kacida pohara agengna Nyaeta ni'mat iman sinareng islam
Berkat ni'matna iye urang sadayana parantos tiasa dina iye riungan riung menpulung diharepen panggung,ngemprak dihamparan samak,kumpul ngariung bongkok ngaronyok,patepung laung sareng
Nu make tiung,patepang wajah sareng numake kopiyah,pamprok jonghok sareng numake androk.
Alhamdulilah hirobbil alamain.!!!
Solawat sinareng salam hayu urang sadayana curahken/limpahken ka junjunan urang nyaeta habibana wanabiana wamaulana muhammad saw..
Gulur ningcatur tisimkuring kapara
Dulur,anu akur jeng batur,anu akur sadapur,akur sakasur,sareng akur salembur,ciga ga'ak jengtikukur ayana pada diluhur tara silih bentur...
Anggapkenmah regepken tisimkuring mere pepeling pamudah-mudahan masing dihampura ku allah numaha gopur Kalayan jadi ganjaran ngaguluyur
Jaga ke di poe kubur..
Bubuka ning carita tisimkuring ka para hadirin sadaya tua atau pun muda,anu parantos laksana hadir kana tempat anu mulya mungguh allah,mudah-mudahan urang sadayana masing dihamfura dosa ku allah subhanahu wataala,kalayan di jauhken tina siksa akhirna malah mandar di asupken kasawarga..amin..!!!
Sete acana simkuring nyariosken anu bade dibabar,simkuring nyuhunken di hapunten tisamudaya kalepata sareng kakirangana,tina kecap rengkah polah,bilih cariosan kuring mantak teu ngenah cumeletit kana ati sumarambah kana bayah,ngabelentrang kana tarang
Ngabeletrek kana kelek,ngabeletrik kanu kercalik,bilih nendag kanuker dagang,bilih nyinggung kanu make tiung,bilih nyepak kanu ker ngadangkak,ngagetrok kanu make anrok..simkuring nyunken dihafura kumah bu pa...?
Alhamdulilah caang bulan tanggal 14 balungbang timurjalanan gede
Sasapuan sien jadi gagantar kakait
Jaga ke di poe kiamat.
sareng kapara sesepuh
Simkuring nyuhunken pangleresken bilih aya nusalah cariosan uraiana,kumargi simkuringmah masih mubtadi..
Nyaeta jalmi anu nyandak kana saetik-etikna elmu sareng tacan kawasa nasaurken masah sareng ngadegen dalil.
Benten umpami sareng kiyai atanapi jalmi alim mah nyaeta ta'rif na th,man kasirol ilmi walam yakdir ala taswiril masalati waiqomati dalil. Hartosna:jalmi anu seer elmuna sareng kawasa nasahurken masalah sareng ngadegen dalil..
Hadirin kaumuslimin rahimakumulallah.
nangtungna atanapi ngadegna simkuring dina iye riungan sanes sugih kupangarti jembar kupanalar Perteng timu carita pertek kuilmu mantek..mun cek paribahasanamah lauk buruk milu mijah pepetek milu kakejek.. Isinamah asa dimana para hadirin, Kumargi asa tacan pantes kikiyean Masih kosong elmuna tacan aya pangarti...
Kata kata
Jalma jadi pajabat,jalma ngagaduhan pangkat moal lila,moal lila sing inget pangarti anu jadi kagagahan kapangkatan Anu dipiwegah kabeh elas eweh paidahna tanpa hirup dibarengan ku kaimanan jeng katakwa'an kanu kawasa
Ulah waka ngenah hate dumeh manusa disebut mulya. Ulah waka bekah liang irung dumeh manusa disebut mulya.. Jalma anu disebut milya th jelma anu ges bisa ngagunaken akal pikiran pamudi rasa jeng prasaana di jalan allah swt..
Segitu aja sobat pegel ngetiknya.
Dan sobat tinggal susun saja mana yang akan digunakan sebagai muqodimah acara..
Kenging ticianjur..punten umpami kata-katana aya kirang anu kaharti


text:
1Rebun-rebun keneh, dina poe kahiji tina minggu eta, para wanita geus arindit ka pajaratan bari marawa rampe jeung minyak seungit beunang nyadiakeun mangkukna tea. 2Barang geus tepi, kasampak batu tutup guha pajaratan teh geus ngagoler. 3Tuluy maranehna teh, sup ka jero, tapi layon Isa teu aya. 4Sabot tingharuleng, ujug-ujug, breh bae aya anu narangtung duaan deukeut maranehna; papakeanana ngagebur cahayaan. 5Maranehna mareungpeunan beungeut bawaning ku sieun, tapi anu duaan teh ngajak ngomong, “Anjeunna teh hirup, naha diteang ka enggon anu paraeh? 6Teu aya di dieu Anjeunna mah, geus gugah. Sing inget ka dawuhana-Na keur basa di Galilea tea. 10:33-34, Luk. 9:22, 18:31-33* 7Kapan saur-Na: Putra Manusa teh geus mistina diselehkeun ka jelema-jelema doraka terus disalib, tapi tangtu gugah deui dina poe katiluna.” 8Ras bae, maranehna, inget deui kana dawuhan Anjeunna tea. 9Samulangna ti pajaratan, hal eta, ku maranehna dicaritakeun ka murid-murid anu sabelas; kitu deui, ka duduluran-duduluran sejenna. 10Eta wanita-wanita teh, — nya eta Maryam Magdalena, Yohana, Maryam ibu Yakobus, jeung anu sejen-sejenna anu ngabarengan — pada nyaritakeun hal eta ka rasul-rasul tea. 11Tapi caritaanana dianggap omong kosong bae, teu dipercaya. 12Ngan Petrus anu buru-buru lumpat muru ka pajaratan. Barang manehna ngalongok ka jero guha pajaratan, ngan nenjo boeh bae ngalumbuk. Manehna teh, leos indit deui bari tumanya di jero hatena, aya naon kira-kirana. 13Poe eta keneh, aya dua murid Isa anu keur laleumpang ka hiji kampung ngaranna kampung Emaus. Jauhna ti Yerusalem kira-kira tujuh pal. 14Bari leumpang nyaritakeun sagala anu anyar kajadian. 15Sabot gunem catur tukeur pikiran, jol bae Isa nyaketan maranehna, terus angkat bareng jeung maranehna. 16Tapi panon maranehna kawas anu kalampudan, nepi ka teu warawuh ka Anjeunna. 17Saur Isa, “Keur gunem catur naon?” Maranehna ngarandeg semu nu heran. 18Pok, nu ngaranna Kleopas, ngajawab, “Naha Anjeun teh jalmi ngumbara di Yerusalem, nepi ka teu terang kana kajadian anu sakitu haneutna keneh?” 19Saur Isa, “Naon tea?” Jawabna, “Eta, perkara Isa, urang Nasaret tea, nu kagungan daya kakuatan dina kasauran jeung dina tindakan di payuneun Allah jeung di kalangan bangsa kuring. 20Tapi ditangkep ku imam-imam kapala jeung ku pepentol-pepentol bangsa kuring, tuluy Anjeunna diserenkeun pikeun dihukum pati, nya eta disalib tea. 21Tadina, pohara diharepna ku kuring sarerea, diharep bakal ngabebaskeun bangsa Israil. Kajadianana teh, tilu poe ka tukang. 22Geus kitu, meunang deui beja anu pikareuwaseun pisan ti babaturan wanita, anu rebun-rebun keneh tas ngalongok pajaratan. 23Cek maranehna: Layon Anjeunna teh teu aya. Maranehna nerangkeun nenjo malaikat-malaikat anu nyaurkeun, yen Anjeunna geus gugah hirup deui. 24Terus disidikkeun ku babaturan ka pajaratan, enya Anjeunna geus teu aya.” 25Saur Isa, “Bodo maraneh, pikiran maraneh teh kuled, nepi ka teu percaya kana sagala kasauran nabi-nabi! 26Ari Al Masih teh naha lain geus mistina nandangan eta sakabeh, geusan jalan kana kamulyaana-Na?” 27Ti dinya, ku Anjeunna diterangkeun ka maranehna naon-naon anu geus dituliskeun dina Kitab Suci, mimiti ti kitab-kitab Musa nepi ka kitab-kitab paranabi. 28Sanggeus deukeut ka kampung anu dijugjug, Anjeunna kawas anu rek lajeng. 29Tapi ku maranehna dikeukeuhan diajak sindang, pokna, “Ngarereb heula di kuring, geus burit, sakeudeung deui ge panonpoe surup.” Terus Anjeunna sindang ka maranehna. 30Waktu tuang ngariung jeung maranehna, Anjeunna nyandak roti, muji sukur, nyemplekan roti, terus disodorkeun ka maranehna. 31Geus kitu, kakara panon maranehna teges, wawuh deui ka Anjeunna, tapi Anjeunna terus ngaleungit ti dinya. 32Cek maranehna, “Pantes waktu Anjeunna sasauran tadi di jalan bari nerangkeun Kitab Suci, hate urang kacida kumejotna.” 33Ti dinya, kencling bae maranehna baralik deui ka Yerusalem pikeun nepungan murid-murid anu sabelas; ari kasampak teh, nya keur kumpul sabatur-batur. 34Cek murid-murid nu di darinya, “Enya Jungjunan teh geus gugah, geus nembongan ka Simon.” 35Ti dinya, murid-murid anu ti Emaus pupulih perkara papanggihanana tadi di jalan, jeung carana maranehna wawuh deui ka Anjeunna waktu Anjeunna nyemplekan roti. 36Sabot keur gunem catur kitu, breh bae, Isa geus ngadeg di tengah-tengah maranehna; lajeng Anjeunna sasauran, “Bagea!” 37Maranehna ngararenjag pacampur jeung sieun, panyangkana jurig. 38Anjeunna sasauran deui, “Naha ngararenjag jeung hamham sagala? 39Tenjo ieu leungeun jeung suku Kami, pek rampa sarta sidikkeun; da jurig mah, euweuh jirimna, henteu tulangan henteu dagingan, sakumaha Kami ayeuna.” 40Bari sasauran kitu Anjeunna nembongkeun panangan jeung sampeana-Na. 41Maranehna bati hemeng atoh pacampur jeung heran, tapi acan pati percaya keneh. Ku sabab eta, Anjeunna lajeng mariksakeun, “Aya kadaharan?” 42Ku maranehna dihaturanan lauk sapotong, 43terus ku Anjeunna dituang di dinya. 44Anjeunna sasauran deui, “Bareto Kami geus ngomong waktu urang masih babarengan keneh, yen sagala rupa anu geus ditulis ngeunaan diri Kami dina kitab Toret Musa, kitab nabi-nabi jeung kitab Zabur pinasti kudu dilakonan. Eta omongan Kami, ayeuna kabuktian.” 45Ti dinya, Anjeunna nyaangkeun pikiran maranehna, nepi ka maranehna bisa ngahartikeun Kitab Suci. 46Saur-Na deui, “Geus dituliskeun kieu: Al Masih kudu nandangan eta kabeh, dina poe nu katilu gugah deui ti antara nu paraeh. 47Jeung deui: Kalayan Asmana, hal pertobat jeung panghampura dosa teh kudu diwawarkeun ka sagala bangsa, mimiti ti Yerusalem. 48Nya maraneh saksina tina ieu sakabeh perkara. 49Kami ge tangtu ngutus anu geus dijangjikeun ku Ama Kami ka maraneh. Tapi maraneh kudu tetep heula di ieu kota, nepi ka mangsana maraneh meunang pangdeudeul kakawasaan ti manggung.” 50Geus kitu, maranehna ku Isa dicandak ka luar kota, nepi ka deukeut kampung Betania. 51Sabot Anjeunna keur ngaberkahan ka maranehna, tuluy paturay, diangkat ka sawarga. 52Brek, maranehna, sarujud nyembah ka Anjeunna; terus maranehna teh marulang deui ka Yerusalem kalawan suka bungah. 53Maranehna, sapopoena, araya bae di Bait Suci bari ngamulyakeun ka Allah.
Copyright
Learn More


text:
Mending keneh bodo alewoh tibatan bodo katotoloyo.
Mending keneh bodo alewoh tibatan bodo katotoloyo. Anu ngandung harti bodo tapi daek tatanya daripada geusmah bodoh tapi teudaek tatanya.
Eta pribahasa ngagambarkeun jelema anu belet/bodo tapi daek tatanya, jadi jelema mending anu “bodoh alewoh” tibatan “bodoh katotoloyo”. Maksudna nyaeta, mun teu nyaho mending nanya, ka jelema anu leuwih nyaho.
Terus kunaon admin mere foto ku kembang waluh... Nya, kembang waluh dina bahasa sunda disebut Alewoh
Kembang Waluh : Alewoh
Terima kasih atas kunjungan Anda di Blog Mang Yono,..... "Anda Berminat menulis di Blog Mang Yono?. Punya pengalaman unik, menarik, curahan hati. Kirimkan tulisan anda ke e-mail: blogmangyono@gmail.com atau Contact Us


text:
Komentar, boh dina shoutbox (kotak panyeluk) atawa ngaliwatan email (surelek), kadang-kadang jadi inspirasi pikeun nyieun tulisan. Kungsi aya nu nanya ngaliwatan email, naha cenah ari nulis mah kuring sok make basa kasar, tapi ari ngawalonan komentar sok make basa lemes. Ku kuring dijawab, sabenerna basa nu mindeng dipake dina tulisan teh kaasup basa loma atawa conggah alias sedeng.
Dina garis badagna, aya tilu panta basa dina basa Sunda:
- Basa lemes
- Basa loma/conggah/sedeng
- Basa kasar
Jadi lamun kitu pilihanana tinggal dua: make basa lemes atawa basa loma. Kuring biasana milih basa loma ku sabab tulisan teh biasana teu ditujukeun husus ka hiji jelema. Ku sabab ngaranna basa loma, jadi tangtu tujuanana oge sangkan karasana leuwih loma atawa conggah tur euweuh hahalang antara nu nulis jeung nu maca tulisan.
Kumaha mun aya nu hayang make basa lemes? Ih, mangga teh teuing, da cek tadi ge euweuh nu nyaram. Nu penting mah lamun nulis peupeujeuh ulah make basa kasar tur garihal, sabab tangtu nu maca bakal asa dicarekan. Kecuali lamun tujuan urang nulis teh memang hayang nyingsieunan nu maca :-)
Nyanggakeun.
Manawi kalandep, mangga tingali seratan sanesna: